Analisis Teknikal AUD/USD – Timeframe H1 – 11/10/2018

Matawang pulangan tinggi termasuk AUD terkesan dengan pasaran yang berisiko (risk-off) semalam di mana jika dilihat pada chart AUD/USD pada dagangan semalam, harga gagal mengekalkan momentum kenaikan harga yang dibuat selepas kembali menjunam sehingga ke paras sekitar support 0.70400 semula. Dilihat pada indicator Moshed Magic Line, kenaikan harga pada sesi pasaran Asia semalam dilihat bergerak di sekitar paras resistance MagicR1 sebelum membuat kejatuhan ke paras Magic Pivot pada sesi pasaran Eropah dan menyambung penurunan pada lewat sesi pasaran New York sebelum menutup harga pada paras sekitar support 0.70400.
Namun begitu, harga dilihat kembali membuat kenaikan pada sesi pasaran Asia hari ini dari paras support 0.70400 sehingga ke paras Magic Pivot 0.7074 dan menguji paras tersebut. Jika harga berjaya membuat kenaikan ke paras lebih tinggi semula, kemungkinan harga akan breakout paras resistance 0.70900 terlebih dahulu sebelum menuju ke paras resistance 0.7106 (MagicR1). Kenaikan harga seterusnya dijangka akan ke paras resistance 0.71700 yang dilihat berada pada zon SBR (support become resistance). Jika harga berjaya breakout paras tersebut, jangkaan harga akan mencapai kenaikan sehingga ke paras resistance 0.7194 (MagicR3).
 Namun, jika sentimen pasaran kekal tidak memihak kepada matawang Aussie, harga bakal meneruskan kejatuhan sehingga breakout paras support 0.70400 yang masih belum ditembusi harga sebelum ini. Penurunan harga seterusnya akan menuju ke paras support yang terdekat iaitu pada support 0.7018 (MagicS1) atau ke paras support yang lebih rendah sedikit yang dilihat pada paras 0.6986 (MagicS2). Kejatuhan harga yang berterusan bakal menyaksikan harga mencecah sehingga ke paras serendah 0.6930 (MagicS3).
Sentiasa mengikuti perkembangan isu-isu semasa dalam pasaran supaya anda lebih bersedia jika sentimen pasaran tidak menentu mempengaruhi pergerakan harga khususnya pada chart AUD/USD ini. Untuk melihat paras-paras penting pada chart pula, boleh rujuk kepada indicator Moshed Magic Line supaya lebih memudahkan dagangan anda setiap hari.

Paras support: 0.7018, 0.6986, 0.6930.
Paras resistance: 0.7106, 0.7162, 0.7194.


240,000 Tambahan Tuntutan Pengangguran Di Amerika Syarikat Pada Minggu Lalu

Jabatan Buruh US melaporkan pengurangan jumlah tuntutan faedah/insurans pengagguran (Jobless claims) kepada 240,000 bagi minggu berakhir pada 29 Julai berbanding minggu sebelum itu yang mencatatkan jumlah 245,000 tuntutan yang telah dikaji semula.
Data yang dikeluarkan ini lebih rendah daripada jangkaan penganalisis sebanyak 242,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 126 minggu berturut-turut yang paling lama sejak tahun 1970.
 Jumlah penduduk yang masih menerima faedah pengangguran ini meningkat kepada 1.965 juta pada minggu berakhir 22 Julai.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.


Pertumbuhan Ekonomi US Suku Pertama Perlahan, Kos Pekerjaan Naik Ke Paras Tertinggi Sejak 2008

Pertumbuhan ekonomi US pada suku pertama naik 0.7% berbanding jangkaan pertumbuhan di sekitar 1.3% dan bacaan sebelum ini yang merekod kenaikan 2.1% pada suku keempat 2016.
Bacaan kali ini merupakan pertumbuhan yang terendah sejak suku pertama 2014.
Perbelanjaan penggunaan peribadi (Personal Consumption Expenditure, PCE) pula semakin perlahan kepada kadar tahunan 0.3% dari 3.5% sebelum ini.
Peningkatan pelaburan salah satu dari komponen pertumbuhan (GDP) naik 4.3% dari 9.4% sebelum ini. Manakala perbelanjaan kerajaan pula hanya meyumbang sedikit kepada penyusutan data pertumbuhan kali ini.
 Komponen eksport memulih dengan kukuh pada suku pertama manakala kadar import semakin perlahan dan hanya sedikit sumbangan komponen perdagangan kepada data pertumbuhan kali ini.
Bacaan pertumbuhan suku pertama beberapa tahun lepas juga cenderung mencatat bacaan yang kurnag memberangsangkan. Pertumbuhan pada suku pertama 2016 juga merekod kenaikan 0.8% dengan pertumbuhan negatif pada 2014. Semua ini adalah disebabkan keadaan cuaca di US pada suku pertama setiap tahun.
Impak data kali ini kepada polisi monetari dijangka terhad dengan The Fed akan meneliti perkara ini di samping tren pasaran buruh semasa.
Walaupun data kali ini dilihat kurang memberangsangkan, namun data dari komponen pendapatan peribadi terus mencatat bacaan positif dengan indeks kos pekerjaan meningkat ke paras tertinggi sejak tahun 2008.


Harga Minyak Mentah Jatuh Lagi Buat Sesi Ketiga Berturut-Turut!

Minyak mentah jatuh lagi untuk sesi ketiga berturut-turut pada Khamis berikutan peningkatan jumlah stok minyak mentah di AS disamping peningkatan pengeluaran minyak syal di AS.
Stok minyak mentah di Amerika Syarikat yang juga merupakan pengguna minyak mentah terbesar di dunia, meningkat sebanyak 1.5 juta tong minggu lalu sehingga menyentuh rekod sebanyak 520.2 juta tong.
WTI mentah menyusut sebanyak 10 sen atau 0.2 peratus kepada $53.73 setong, manakala Brent mentah menurun sebanyak 3 sen.
 Sesi dagangan minyak mentah masih kekal dalam julat yang agak ketat walaupun perjanjian yang dibuat oleh OPEC bagi mengurangkan bekalan minyak mentah berada pada kadar pematuhan yang agak tinggi.
Memetik kenyataan penganalisis minyak di Energy Aspects Singapura, Virendra Chauhan, beliau mengatakan bahawa kelemahan minyak mentah pada masa ini susulan daripada statistik inventori AS yang mencecah rekod tertinggi semalam.
Menurut tinjauan Reuters, kadar pematuhan oleh OPEC telah bergerak setinggi 94 peratus bagi bulan kedua perjanjian dikuatkuasakan.
Mexico Ambil Keputusan Untuk Menurunkan Unjuran Pertumbuhan Akibat Tekanan Dari Polisi Trump


Matawang NZD Tertekan Selepas Data Keyakinan Perniagaan Jatuh Ke Paras Terendah

Matawang NZD (Kiwi) menjunam pada pukul 9 pagi tadi berbanding US dollar dengan pasangan matawang NZD/USD jatuh hampir 60 pip. Bukan itu sahaja, matawang NZD juga melemah berbanding matawang-matawang utama yang lain.
Kemerosotan dalam keyakinan perniagaan berterusan pada bulan Ogos dengan bacaan indeks jatuh ke paras terendah 10 tahun lalu. Tinjauan yang dijalankan oleh bank ANZ itu menunjukkan sentimen semakin suram di mana 50% syarikat menjangka ekonomi akan merosot pada tahun hadapan.
Walaubagaimanapun, jumlah yang menjangka keadaan baik terhadap perniagaan mereka, yang menjadi indikator terbaik bagi mengukur aktiviti ekonomi kekal meyakinkan.
Bacaan indeks keseluruhan merekodkan bacaan -50.3 berbanding -44.9 yang dicatatkan sebelum ini.
 Ketua penganalisis ekonomi ANZ, Sharon Zollner berkata jangkaan terhadap ekonomi adalah sederhana tetapi kekal positif.
“Kita sememangnya tidak menjangka pertumbuhan akan melonjak dalam masa terdekat. Tetapi sekarang pertumbuhan dijangka perlahan.”
Tinjauan juga menunjukkan syarikat dijangka akan mengurangkan pelaburan mereka, dan mengambil sedikit pekerja dan hanya mendapat keuntungan yang lebih kecil.
Matawang Kiwi juga dilihat mendapat kesan daripada kejatuhan data perbelanjaan modal (Capital Expenditure, Capex) Australia atas faktor serantau. Perbelanjaan modal merekodkan bacaan yang jauh meleset daripada jangkaan dengan -2.5% berbanding jangkaan 0.6%.


Analisis Teknikal EUR/USD – Timeframe H1 – 23/10/2018

Nilai matawang EURO terus mengalami kejatuhan pada dagangan semalam ekoran terkesan dengan drama politik berkaitan krisis bajet Itali. Jika dilihat daripada chart pasangan matawang EUR/USD pada dagangan semalam, harga cuba membuat kenaikan pada sesi pasaran Eropah hampir menyentuh paras resistance MagicR1 pada indicator Moshed Magic Line, sebelum harga menjunam melepasi paras Magic Pivot semalam dan menuju ke paras support MagicS1 dan menutup harga berhampiran paras 1.14600.
Pada sesi pasaran Asia hari ini, harga dilihat perlahan dan bergerak di sekitar paras 1.14600 dan cuba untuk membuat penurunan. Jika ketidaktentuan krisis di Itali berterusan, pasaran menjangkakan harga akan terus menyambung penurunan dan paras support terhampir yang dilihat akan dituju harga adalah pada 1.1428 (MagicS1). Ditambah pula dengan faktor USD yang akan mendapat permintaan disebabkan pasaran yang berisiko, harga dijangka akan terus membuat penurunan menuju ke paras support seterusnya pada 1.1394 (MagicS2). Dan seterusnya, jika harga terus mengekalkan momentum kejatuhan, destinasi seterusnya yang dilihat akan menjadi tumpuan harga adalah pada paras 1.1333 (MagicS3).
 Namun, jika EURO kembali mengukuh semula berbanding USD, harga bakal membuat kenaikan melepasi paras Magic Pivot 1.1489 hari ini dan meneruskan kenaikan ke paras resistance 1.1523 (MagicR1). Harga dilihat akan menguji zon SBR (support become resistance) itu terlebih dahulu dan jika harga berjaya breakout paras tersebut, jangkaan harga akan melonjak menuju ke paras resistance pada 1.1584 (MagicR2). Sekiranya harga masih meneruskan kenaikan yang dibuat, harga akan menguji paras ketinggian pada 1.1619 (MagicR1) untuk cuba mencari paras ketinggian yang baru.
Terus ikuti perkembangan krisis bajet di Itali yang semakin membimbangkan para pelabur dalam pasaran semasa. Kawal posisi dagangan anda dengan bantuan indicator Moshed Magic Line sebagai indicator tambahan untuk analisis teknikal anda.

Paras support: 1.1428, 1.1394, 1.1333.
Paras resistance: 1.1523, 1.1584, 1.1619.


EUR/JPY Catat Penurunan Ke Paras Terendah Baru Selepas Breakout Support 122.200

Dagangan Euro masih lagi berisiko selepas keputusan pilihanraya parlimen Eropah yang berlangsung pada penghujung minggu lalu memihak kepada parti-parti pro-EU.
Namun kebimbangan terhadap masa depan Kesatuan Eropah ekoran parti-parti dari sayap kanan dan euroskeptik turut menguasai sebahagian kerusi di parlimen menjadi faktor yang mendorong penurunan pada dagangan Euro.
Selain itu, penganalisis juga berpendapat dagangan Euro terkesan oleh ancaman dari masalah perdagangan yang berlarutan khusunya melibatkan ketegangan antara Amerika Syarikat dan China.
Tambahan lagi, Timbalan Perdana Menteri Itali, Matteo Salvini menyatakan Suruhanjaya Eropah boleh menyaman Itali dengan jumlah bayaran 3 bilion dolar Euro kerana menyalahi peraturan defisit dan hutang yang ditetapkan oleh Kesatuan Eropah.
Oleh itu, dengan risiko pada dagangan Euro melihatkan pergerakan harga pada pasangan matawang EUR/JPY memmbuat penurunan ke paras terendah yang terbaru sejak awal Januari lalu.
Jika diperhatikan, harga pada EUR/JPY pada dagangan semalam menguji paras support pada 122.200 namun kembali pantul semula membuat kenaikan ke paras Magic Pivot pada indicator Moshed Magic Line semalam.
Kemudian harga membuat penurunan semula sehingga berjaya menembusi paras support 122.200 dan mencecah penurunan ke paras support MagicS3 pada indicator Moshed Magic Line pada penghujung sesi pasaran Amerika.
 Dagangan yang bersambung pada hari ini menunjukkan sedikit kenaikan pada sesi Asia menyentuh paras 122.200 semula dan membentuk zon SBR (support become resistance) yang baru pada chart EUR/JPY.
Harga membuat penurunan sehingga ke paras support 121.801 (MagicS1) menjelang awal pembukaan sesi pasaran Eropah.
Jika harga meneruskan penurunan, paras yang dilihat akan menjadi destinasi tumpuan harga adalah sekitar support 121.550 (MagicS2) atau lebih rendah lagi pada 121.100 (MagicS3) dengan terus mencatatkan paras terendah yang terbaru.
Namun jika harga kembali membuat kenaikan, paras SBR 122.200 akan kembali diuji dan jika harga berjaya menembusi paras tersebut, kenaikan seterusnya akan menguji paras resistance pada 122.502 (MagicR1) yang berada pada zon tumpuan harga.
Lihat gambar chart pasangan matawang EUR/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 121.801, 121.550, 121.100.
Paras resistance: 122.502, 122.952, 123.203.


Perhatian Trader! Ada Berita Penting Dari New Zealand

Kadar pengangguran New Zealand kekal berada paras terendah pada suku ketiga sekali gus menambahkan tekanan untuk bank pusat meneruskan kenaikan kadar faedah di tengah-tengah pertumbuhan upah yang lebih kukuh.
Mencerap data yang dikeluarkan Statistik New Zealand pada sesi Asia, kadar pengangguran berada pada 3.3%, tidak berubah daripada angka yang dicatatkan pada suku kedua tetapi meleset daripada jangkaan untuk turun kepada 3.2%.
Sementara itu, pertambahan pekerjaan pula menyaksikan peningkatan 1.3% daripada suku sebelumnya yang direkodkan sifar, jauh melebihi jangkaan pasaran untuk meningkat hanya 0.5%.
 Dalam pada itu, pertumbuhan upah mencecah paras tertinggi sejak tinjauan bermula pada 1993, dengan gaji sektor swasta yang diselaraskan mengikut musim meningkat 3.8% pada suku ketiga.
Laporan hari ini menunjukkan lonjakan dalam penyertaan tenaga buruh manakala bilangan orang yang tidak bekerja atau mencari kerja merosot, sekali gus mencerminkan permintaan yang kukuh untuk pekerja.
Penganalisis melihat pengukuhan ini meningkatkan lagi cabaran yang dihadapi Reserve Bank of New Zealand (RBNZ) untuk mengawal inflasi, memaksanya untuk terus menaikkan kadar faedah.
Inflasi New Zealand berada pada 7.2% pada suku ketiga, jauh melebihi sasaran bank pusat 1-3% dalam jangka sederhana.


Euro Pacak Lebih Tinggi Menjelang Mesyuarat ECB, Adakah Sentimen Pasaran Sudah Berubah?

Pasaran Euro mengukuh ke paras tertinggi satu minggu pada hari Isnin menunjukkan prestasi yang memberangsangkan rentetan daripada penyusutan US dolar selepas beberapa pegawai Rizab Persekutuan memberi isyarat bahawa mereka kurang bersetuju untuk menaikkan kadar kenaikan kadar faedah.
Komentar tersebut diutarakan pada akhir minggu lalu sehingga mendorong kepada penjualan US dolar secara besar-besaran dan akhir jatuh daripada paras tertinggi dua dekad. Selain itu ia juga mendorong kenaikan saham global dan mata wang bukan US dolar, terutamanya euro. Turut membantu sentimen ialah isyarat sokongan rangsangan dari China.
Indeks US dolar yang mengukur mata wang US dolar berbanding enam mata wang utama didagangkan susut 0.6% ke paras dagangan 107.282. Mata wang euro pula mengukuh 0.53% kepada paras dagangan 1.0140 berbanding US dolar.
Menurut Derek Halpenny, ketua penyelidikan di MUFG, ‘ pasaran ekuiti masih dalam wilayah yang positif, selera risiko kembali meningkat selepas komen daripada gabenor Fed (Christopher) Waller bahawa kenaikan 100 mata memiliki risiko yang tinggi”.
Waller dan Gabenor Fed St Louis James Bullard berkata mereka lebih suka kenaikan kadar faedah 75 mata asas pada mesyuarat Fed pada 26-27 Julai, berbanding langkah 100 mata asas yang dibuat oleh sesetengah pihak berikutan bacaan inflasi yang diramalkan di atas.
 Bank Pusat Eropah dijangka menaikkan kadar sebanyak 25 mata asas pada hari Khamis dan pelabur menunggu untuk melihat sama ada ia menggariskan rancangan untuk menangani peningkatan hasil bon di negara blok eropah bahagian selatan terutamanya Itali.
Pada hari yang sama, Rusia akan menyambung semula bekalan gas melalui saluran paip Nord Stream selepas penutupan penyelenggaraan selama 10 hari dan kegagalan untuk berbuat demikian akan menakutkan pasaran.
Di Itali, pelabur sedang memerhati untuk melihat nasib Perdana Menteri Mario Draghi yang akan berucap di parlimen minggu ini selepas peletakan jawatannya ditolak oleh presiden negara tersebut.
Sementara itu, bank pusat lain meningkatkan kadar kenaikan kadar, dengan Kanada membuat kenaikan 100 mata asas minggu lepas. Lonjakan inflasi tinggi tiga dekad New Zealand pada hari Isnin mencetuskan spekulasi mengenai kenaikan 75 mata asas yang lebih besar.
Ini telah mendorong mata wang kiwi ke paras tertinggi 10 hari berbanding dolar AS $0.62, naik 0.4%. Dolar Australia mencecah paras tertinggi seminggu, meningkat 0.7%.


Harga Emas Turun, Tumpuan Diberikan Kepada Data-Data Pekerjaan Amerika Hari Jumaat

Harga emas menurun pada hari Rabu dengan tumpuan di berikan kepada data-data pekerjaan Amerika minggu ini terutamanya pada NFP (nofarm payroll) hari Jumaat nanti dan keadaan politik Trump ketika ini.
Harga kontrak emas pada Ogos di Comex di New York Mercantile Exchange (NYME)  susut 0.51% kepada $1,266.10 per ounce setakat pukul 12.00 tengahhari.

Nilai dolar yang rendah, meningkatkan permintaan terhadap emas kerana harga emas yang di sandarkan dengan greenback akan lebih murah untuk di miliki oleh pemilik matawang asing yang lain.
 Harga emas mencapai kadar tertinggi sejak tujuh minggu yang lalu, selepas data-data ekonomi berkenaan inflasi, perbelanjaan individu dan aktiviti sektor pembuatan yang bercampur-campur gagal memberi keyakinan kepada para pelabur tentang keadaan ekonomi semasa di US. Hal ini juga menguatkan lagi jangkaan bahawa Federal Reserve tidak akan menukarkan kadar faedahnya pada tahun ini.
Indeks Perbelanjaan Penggunaan Peribadi (Personal Consumption Expenditure, PCE) tidak berubah pada paras 0.1%, namun bacaan tahunan jatuh kepada 1.4% daripada 1.5% akibat tekanan harga tenaga. Core-PCE juga kekal pada paras yang di jangkakan, 1.5%. Data perbelanjaan peribadi (Personal Spending) merekodkan pengurangan sekaligus memberi kesan terhadap tekanan inflasi pada suku tahun seterusnya.
Selain itu, laporan kajian Indeks pembuatan daripada ISM semalam melihat penurunan kepada 56.3 bagi bulan Julai berbanding 57.8 pada bulan sebelumnya. Indeks jatuh lebih 0.1 daripada jangkaan penganalisa. Walaupun kadar menurun, bacaan di atas 50 masih menunjukkan peningkatan dalam pengeluaran industri ini.
“Saya berfikir, pada tujuh bulan yang lepas, secara psikologinya, Fed di jangka akan lebih agresif dengan nada yang lebih hawkish, namun kini saya tidak percaya perkara ini akan di teruskan”, kata Peter Hug, Pengarah Dagangan Dunia di Kitco Metals dalam satu sesi temu bual.


Ini Faktor Yang Menyokong Peningkatan Harga Minyak Dalam Sesi Asia

Harga minyak mula memanjat ke tahap tertinggi pada Rabu apabila terdapat tanda-tanda bahawa pasaran sedang meneruskan usaha untuk mengetatkan pengeluaran minyak yang telah membelenggu pasaran ini sejak bertahun-tahun lamanya.
Harga minyak Brent yang menjadi penanda aras bagi minyak dunia dicatat meningkat sebanyak 11 sen kepada $54.28 setong.
Bagi WTI mentah, sesi dagangan meningkat sebanyak 16 sen kepada $51.19 setong.
Peniaga minyak mentah berpendapat bahawa pasaran secara perlahan-lahan sedang cuba untuk memandu harga ke paras yang lebih tinggi selaras dengan usaha OPEC untuk mengurangkan pengeluaran minyak global.
Pergerakan kapal boleh menjadi kayu ukur kepada jumlah pengeluaran oleh OPEC memandangkan kebanyakan minyak yang dieksport oleh OPEC menggunakan kapal tangki.
 Menurut laporan yang dikeluarkan oleh firma analisis minyak Vortexa, bekalan minyak kini telah dikurangkan sebanyak 17 peratus sejak awal tahun ini. Sejak Januari, pergerakan minyak di atas kapal menurun daripada 978 juta tong kepada 812 juta tong pada 3 April lalu.
Perubahan ini membuktikan bahawa pasaran telah mula menunjukkan tanda-tanda keseimbangan yang berlaku lebih cepat daripada jangkaan awal.
Namun begitu, pasaran minyak kekal mendapat tekanan daripada peningkatan jumlah inventori minyak dari negara-negara lain khususnya Amerika Syarikat.
Institut Petroleum Amerika melaporkan pada Selasa bahawa stok minyak mentah AS jatuh sebanyak 1.8 juta tong minggu lepas. Kemudian, data ini akan disusuli dengan data rasmi yang bakal dikeluarkan pada Rabu.
Sidang Kemuncak AS-China : Korea Utara Cetus Provokasi Dengan Melancarkan Ujian Peluru Berpandu!


Kegoyahan Rundingan EU-UK Dorong Penurunan Dagangan GBP/USD

Matawang Pound Sterling gagal mencatatkan pengukuhan pada dagangan semalam walaupun data inflasi UK diterbitkan meningkat.
Indeks harga pengguna (CPI) UK pada Januari mencatatkan kenaikan kepada 1.8% lebih tinggi mengatasi jangkaan 1.6% daripada bacaan 1.3% bulan Disember 2019. Angka tersebut adalah tertinggi dalam tempoh 6 bulan.
Menambahkan tekanan buat dagangan Pound berikutan negara anggota Eropah gagal menyatakan persetujuan dalam rundingan peraturan perdagangan bersama UK selepas Brexit.
Meneliti pergerakan harga pada carta pasangan matawang GBP/USD  semalam, harga gagal membuat kenaikan melepasi halangan dinamik Moving Average 50 (MA50) pada rangka masa 1 jamg pergerakan harga sebelum penurunan ketara pada sesi New York.
Penurunan turut didorong oleh pengukuhan matawang US dolar susulan data ekonomi yang diterbitkan baik seterusnya minit mesyuarat FOMC yang melihatkan pendirian bank pusat Federal Reserve untuk meneruskan tindakan mengekalkan kadar faedah.
Harga telah membuat penuruan harian sekitar 110 pips, dari paras ketinggian 1.30200 sehingga ke paras 1.29000 pada sesi New York sebelum menutup dagangan di paras sekitarnya.
 Bersambung pada sesi Asia pagi ini, harga meneruskan penurunan ke paras lebih rendah dan mula menunjukkan kenaikan pada sesi Eropah selepas data jualan runcit UK untuk bulan Januari diterbitkan meningkat 0.9% mengatasi jangkaan 0.6%.
Penurunan harga dilihat akan menuju zon support pada 1.28700 yang diuji pada awal minggu lalu sebelum harga bergerak membuat kenaikan semula.
Penurunan lebih rendah akan menguji zon support lebih rendah berkemungkinan ke paras sekitar 1.28200.
Namun jika kenaikan harga dipamerkan, antara paras penting yang akan menjadi tumpuan adalah pada zon SBR (support become resistance) sekitar1.29500.
Dan kenaikan seterusnya akan cuba menembusi halangan MA50 sebelum menguji paras 1.30000.
Lihat gambar carta pasangan matawang GBP/USD di bawah untuk rujukan analisis teknikal anda.


Keluar Dari Zon ‘Sideway’, GBP/USD Sambung Penurunan Untuk Hari Ke-2

Dilihat pada sesi dagangan Rabu semalam, US dolar berjaya meneruskan pengukuhan sehingga ke penghujung sesi dagangan New York berbanding mata wang utama yang lain untuk kembali pamerkan dominasi dalam pasaran.
Situasi tersebut adalah didorong oleh ucapan Pengerusi Federal Reserve (Fed) Jerome Powell dalam acara forum anjuran European Central Bank (ECB), di mana beliau memberi amaran bahawa risiko terbesar kepada ekonomi Amerika Syarikat adalah inflasi yang berterusan dengan langkah kenaikan kadar faedah yang agresif juga bakal menyebabkan ekonomi bergerak pelahan.
Jika pengukuhan US dolar kekal berterusan, mata wang utama lain termasuk Pound akan terus tertekan sehingga ke penutup dagangan minggu ini.
Pound masih didagangkan lemah dengan ketidaktentuan isu Brexit yang berlarutan dan kebimbangan kelembapan ekonomi UK yang semakin meningkat.
Bacaan data pertumbuhan ekonomi UK yang akan diterbitkan pada awal sesi Eropah sebentar lagi dijangka boleh mempengaruhi pergerakan mata wang Pound.

Memerhatikan pergerakan harga pada carta pasangan harga GBP/USD semalam, dilihat Pound masih lagi tidak berjaya membuat sebarang kenaikan berbanding US dolar yang meneruskan pengukuhan di tengah minggu sesi dagangan.
Situasi ini dijangkakan bakal berterusan sehingga ke penghujung minggu, setelah harga berjaya keluar dari zon ‘sideway’ 100 pips minggu lalu.
 Penurunan harga yang melepasi zon 1.22000 telah turun lebih rendah menuju sehingga ke paras tumpuan 1.21000 sebelum harga bergerak mendatar di sekitar tersebut bersambung pada dagangan sesi Asia pagi ini (Khamis).
Pergerakan bearish harga juga dilihat masih kekal apabila harga bergerak di bawah paras halangan Moving Average 50 (MA) pada rangka masa 1 jam di carta GBP/USD sejak Selasa lalu lagi sebelum penurunan diteruskan semalam.
Dijangkakan penurunan yang lebih lanjut harga bakal menguji zon 1.21000 hari ini dan sekiranya penyusutan harga terus berlaku, harga bakal menuju pula ke zon support 1.20000 selepas penurunan harga pada pertengahan Jun lalu ke zon tersebut telah merekodkan paras terendah untuk tempoh dagangan 2 tahun.
Sebaliknya jika berlakunya perubahan trend dan harga melantun semula, tumpuan bakal terarah semula pada rintangan 1.22000 untuk diuji sebelum meneruskan kenaikan yang lebih tinggi melepasi halangan MA50 untuk isyarat bullish buat harga.
Jika rintangan tersebut berjaya ditembusi, harga bakal melonjak lebih tinggi menuju pula zon rintangan seterusnya pada ketinggian 1.23000 untuk diuji semula setelah harga masih lagi belum berjaya menembuisnya di awal minggu ini dan juga sepanjang dagangan minggu lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Bangun Dari Tergolek, Emas Panjat Semula Ke Paras $1,800

Dagangan emas mula pamerkan peningkatan semula ke paras harga $1,800 yang dipengaruhi oleh perubahan nilai US dolar dalam pasaran di penghujung Oktober.
Sentimen berisiko pasaran melihatkan tarikan terhadap emas menjadi pilihan pelabur berbanding US dolar yang ditekan oleh penurunan pada hasil perbendaharaan 10 tahun Amerika Syarikat (AS).
Tumpuan akan terarah pada data pertumbuhan ekonomi AS untuk suku ketiga yang akan diterbitkan pada sesi New York sebentar lagi.
Carta harga XAU/USD yang mengukur nilai emas berbanding US dolar telah menyaksikan harga yang turun hampir mencecah ke paras 1780.00 semalam kembali meningkat semula ke paras 1800.00 bersambung sehingga dagangan ke sesi Eropah hari ini.
Peningkatan harga tersebut juga turut melepasi halangan Moving Average 50 (MA50) pada rangka masa 1 jam yang kembali memberi isyarat untuk pergerakan bullish bagi emas.
Penganalisis menilai pergerakan emas mula mendatar selepas memaparkan corak kenaikan sepanjang minggu lalu.
 Walaupun menunjukkan isyarat untuk corak penurunan harga pada awal minggu, namun kenaikan dipamerkan semula menuju penghujung dagangan minggu ini.
Sekiranya harga berjaya bergerak lebih tinggi dari paras 1800.00 semasa, berkemungkinan emas berpotensi untuk mencatatkan paras ketinggian terbaru 7 minggu.
Namun jika US dolar berjaya mengukuh dan memberi tekanan semula kepada emas, harga boleh susut semula dari zon 1800.00 dan menguji zon sokongan 1780.00.
Penurunan lebih rendah dari zon tersebut dilihat akan menuju pula ke zon RBS (resistance become resistance) sebelum ini sekitar 1760.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CAD – Timeframe H1 – 20/8/2018

Pasaran pada minggu lepas dilihat agak bercelaru ekoran sentimen pasaran global yang sentiasa berubah hampir setiap hari sepanjang minggu. Matawang USD didagangkan bercampur-campur dan berjaga-jaga terhadap setiap kenyataan oleh Presiden Donald Trump.
Sentimen semasa buat masa ini tidak menyebelahi USD ditambah lagi dengan jangkaan terdapat aktiviti pengambilan untung bagi posisi belian USD menjelang minit mesyuarat FOMC pada awal pagi Khamis ini.
CAD pula dilihat membuat kejutan pada Jumaat lalu dengan data indeks harga  pengguna mencatatkan bacaan yang sangat baik daripada jangkaan serta yang tertinggi sejak 2011. Berkemungkinan kadar faedah di Kanada pada bulan Oktober akan dinaikkan oleh bank pusat.
 Dari segi teknikal, harga dilihat masih belum mampu menembusi (breakout) paras resistance di 1.31700 dan pada Jumaat lalu, catatan yang baik oleh indeks harga pengguna di Kanada membuatkan harga membuat penurunan sehingga paras harga sekitar 1.3060.
Namun, sejak dari sesi Asia dibuka hari ini (Isnin), harga masih bergerak perlahan dan mendatar di zon paras support 1.30600 sebelum ini. Jika sentimen terus menyokong CAD, harga mungkin ditekan lebih rendah ke paras support 1.29650 atau lebih rendah lagi. Tetapi, jika sentimen bertukar dan menyebelahi USD, harga mampu melonjak ke paras 1.31700 iaitu paras resistance sebelum ini yang belum berjaya ditembusi.
Paras support: 1.30185, 1.29758, 1.29003.
Paras resistance: 1.31367, 1.32122, 1.32549.


Sektor Pembuatan US Menguatkan Potensi Kenaikan Kadar Tahun Ini

Aktiviti dalam sektor pembuatan di US mencapai paras tertinggi sejak 23 bulan lepas. Peningkatan ini ditunjukkan oleh laporan Indeks pembuatan US (ISM manufacturing index) yang mencatatkan bacaan 54.7 pada Disember berbanding 53.2 pada November. Bacaan ini lebih tinggi dari jangkaan pasaran iaitu 53.6 dan yang tertinggi sejak Januari 2015.
Dari 18 industri di US, 11 daripadanya mencatatkan peningkatan pada Disember. Tempahan baru melonjak dari bacaan 53.0 ke paras 60.2 pada Disember, manakala indeks pengeluaran naik dari 56.0 ke paras 60.3.
Data yang dikeluarkan secara keseluruhan akan mengekalkan keyakinan dalam sektor pembuatan dan peningkatan dalam inflasi akan meningkatkan spekulasi terhadap potensi kenaikan kadar oleh The Fed pada suku pertama 2017.
 Peningkatan dalam indeks PMI sektor pembuatan global akan meningkatkan jangkaan kepada pertumbuhan yang lebih tinggi dalam ekonomi global, yang akan menyokong harga komoditi seperti minyak mentah.
US dolar mendapat sokongan dari penguatan data ini dengan Eur/Usd terus menguji paras 1.0350 sejurus data dikeluarkan semalam dan reverse semula ke atas dalam masa yang singkat dan kini Eur/Usd didagangkan di paras 1.0406.
Manakala dalam pasaran bon dan ekuiti, menunjukkan respon yang signifikan dengan hasil bon-10 tahun US (bond-yield) susut kepada 2.51%, manakala Dow Jones naik ke paras tertinggi harian dan berpotensi menguji paras 20,000.


Indeks US Dolar Mengukuh, Matawang Australia Dan New Zealand Menyusut

Matawang Australia menyusut dalam pasaran Asia berikutan data Indeks harga Pengguna (CPI) bulanan China yang sedikit lemah dan penyusutan matawang New Zealand apabila bank pusat membuat keputusan untuk mengekalkan kadar faedah.
CPI China pada bulan Oktober meningkat sebanyak 0.1% bulanan berbanding jangkaan yang mensasarkan pertumbuhan 0.2%. Hal ini disebabkan kejatuhan harga makanan.
Namun berdasarkan kadar tahunan, CPI meningkat sebanyak 1.9%, melebihi jangkaan yang mensasarkan peningkatan 1.8%. Harga pengeluaran meningkat sebanyak 6.9% selari dengan jangkaan.
NZD/USD didagangkan pada 0.6956, menyusut sebanyak 0.16%. USD/JPY pula pada bacaan 114.00, mengukuh 0.11% dan AUD/USD didagangkan pada 0.7678, menyusut sedikit sebanyak 0.03% setakat jam 10.40 pagi .
Penyusutan matawang New Zealand didorong keputusan bank pusat New Zealand untuk mengekalkan kadar faedah pada 1.75% seperti yang dijangka. Dalam masa yang sama, bank pusat turut memberi amaran terhadap pergerakan kadar inflasi pada masa akan datang berikutan polisi baru kerajaan.
 Indeks US dolar yang mengukur kekuatan matawang greenback berbanding enam matawang yang lain mengukuh sebanyak 0.03% setakat jam 10.40 pagi kepada 94.80.
Semalaman, matawang tidak begitu banyak berubah pada hari Rabu berikutan kekhuatiran pelabur terhadap penangguhan perlaksanaan pelan reformasi cukai dan pengukuhan matawang Kanada.
Menurut Yukio Ishizuki, penganalisis matawang berpendapat, “pada ketika ini kita tidak melihat apa-apa indikasi ekonomi yang besar dan calon pengerusi The FED juga telah diputuskan, maka yang menjadi perhatian sekarang ialah pelan reformasi cukai. Sebarang perubahan terhadap pelan ini akan memberi kesan kepada pergerakan matawang”
Pengukuhan matawang Kanada didiorong oleh laporan data perumahan yang melebihi jangkaan.
Berdasarkan laporan statistik Kanada, permit pembinaan bangunan meningkat sebanyak 3.8% pada bulan September berbanding jangkaan yang mensasarkan kejatuhan sebanyak 0.2%. Manakala pembinaan rumah meningkat kepada 222.800 unit pada bulan lepas berbanding jangkaan yang mensasarkan 210 000 unit.
Pasaran kini memberi tumpuan pada lawatan Presiden Donald Trump di China.


Analisis GOLD – Apa Kesan Pergerakan Harga Emas Selepas Data Inflasi AS Diterbitkan?

Pergerakan harga emas kekal suram menuju penghujung minggu dengan terbitan data inflasi Amerika Syarikat (AS) semalam yang menjadi tumpuan tidak memberi kesan yang begitu ketara terhadap harga.
Pada carta harga XAU/USD yang mengukur nilai emas berbanding US dolar dilihat mendatar pada zon 1850.00 semalam selepas penurunan harga pada Selasa lalu hampir mencecah zon 1830.00 untuk catatkan paras terendah terbaru 3 bulan.
Terdapat penurunan awal harga ketika reaksi susulan data inflasi AS diterbitkan dengan harga susut sebentar ke sekitar 1835.00 sebelum kembali meningkat semula dan menutup dagangan sesi New York dengan mendatar di zon 1850 semula.
Situasi mendatar harga bersambung pada dagangan Khamis namun pelabur masih menilai untuk petunjuk awal bagi perubahan trend bullish ekoran harga yang cuba bergerak di atas paras sokongan Moving Average 50 (MA50) pada rangka masa 1 jam di carta XAU/USD tersebut.
Namun, kenaikan emas sukar untuk dijangkakan pelabur ekoran US dolar dilihat lebih mendominasi pasaran buat waktu ini dan memberi tekanan buat dagangan emas.
Sekiranya harga emas menyambung penurunan semula, zon support pada 1830.00 akan kembali diuji untuk memberi petunjuk arah pergerakan selanjutnya.
 Jika zon support tersebut gagal membendung kejatuhan lebih parah emas, paras terendah terbaru bakal dicatatkan dengan sasaran menuju ke zon tumpuan sekitar 1800.00.
Sebaliknya jika harga emas berjaya memberi isyarat perubahan trend bullish yang lebih jelas, kenaikan akan dijangkakan melepasi rintangan pada zon 1870.00.
Meneruskan kenaikan lebih tinggi akan mendorong jangkaan harga untuk menguji pula zon 1900.00 yang menjadi tumpuan pada dagangan minggu lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Boleh Tahan Tinggi Juga USD/CAD Mendaki Minggu Ini

Mata wang komoditi didagangkan terjejas sehingga penghujung Oktober termasuk dolar Kanada yang terkesan dengan kemerosotan pasaran minyak mentah global.
Berikutan penularan pandemik Coronavirus yang kini menyaksikan peningkatan ketara kembali kes jangkitan di negara ekonomi-ekonomi utama menyebabkan jangkaan permintaan bahan bakar turut merosot.
Minyak mentah yang menjadi sumber eskport terbesar Kanada telah memberi kesan penyusutan terhadap dolar Kanada dengan laporan kejatuhan harga minyak ke paras terendah 4 bulan.
Pasaran akan menantikan tindakan negara-negara pengeksport petroleum (OPEC) seterusnya dalam mengawal keseimbangan pasaran minyak mentah.
Sementara itu, pada dagangan minggu ini pelabur telah menyaksikan kenaikan ketara harga pada carta pasangan mata wang USD/CAD susulan penyusutan Loonie sementara dolar greenback kembali mengukuh.
Setelah harga melonjak 150 pips pada Rabu, kenaikan diteruskan lagi pada dagangan Khamis semalam sekitar 110 pips mencapai paras ketinggian 1.33900 pada zon resistance.
Namun, harga susut semula dari paras ketinggian tersebut sehingga dagangan bersambung ke sesi Asia pagi ini menguji paras 1.33000 dan juga paras sokongan Moving Average 50 (MA50) pada rangka masa 1 jam pergerakan.
 Harga mula pamerkan kenaikan semula sehingga dagangan bersambung ke sesi Eropah petang ini dengan jangkaan paras ketinggian 1.33900 yang dicapai semalam kembali menjadi sasaran.
Kenaikan lebih tinggi melepasi paras tersebut bakal menuju ke paras resistance lebih tinggi sekitar 1.34600 yang diuji pada penghujung Ogos lalu sebelum harga bergerak di bawah paras tersebut untuk tempoh 3 bulan.
Jika harga kembali turun di bawah paras sokongan MA50, pelabur akan kembali menjangkakan permulaan trend bearish pada carta USD/CAD.
Zon RBS (resistance become support) 1.32000 akan kembali menjadi tumpuan harga pada penurunan seterusnya.
Data pertumbuhan GDP Kanada akan menjadi tumpuan pada sesi New York sebentar lagi yang akan mempengaruhi pergerakan dolar Kanada.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kadar Inflasi Di A.S Terus Mengganas, Ini Fakta Yang Perlu Diketahui Trader!

Harga pengguna A.S. meningkat pada kadar paling tinggi dalam tempoh 13 tahun pada bulan Jun walaupun dihambat dengan kekangan bekalan dan kenaikan berterusan dalam kos perkhidmatan.
Indeks Harga Pengguna (IHP/CPI) meningkat sebanyak 0.9% pada bulan lalu iaitu kenaikan terbesar sejak Jun 2008, setelah naik 0.6% pada bulan Mei, sebagaimana yang dilaporkan oleh Jabatan Tenaga Kerja pada hari Selasa.
Dalam 12 bulan hingga Jun, IHP melonjak 5.4%. Bacaan tersebut adalah kenaikan terbesar sejak Ogos 2008 dan mengikuti kenaikan 5.0% dalam 12 bulan sehingga Mei. Tanpa mengira komponen makanan dan tenaga yang tidak menentu, IHP meningkat 0.9% setelah meningkat 0.7% pada bulan Mei.
Dalam masa yang sama, IHP teras juga catat lonjakan terbesar sejak November 1991, setelah meningkat 3.8% pada bulan Mei iaitu pada kadar 4.5% setahun pada bulan Jun. Secara keseluruhan bacaan IHP jauh mengatasi ramalan para pakar ekonomi yang sasarkan IHP naik 0.5% dan IHP teras naik 0.4%
Program vaksinasi Covid-19, suku bunga yang rendah dan bantuan kerajaan hampir $ 6 trilion sejak penularan wabak di Amerika Syarikat telah memicu permintaan, melemahkan rantaian bekalan dan mendorong peningkatan harga.
 Kekurangan semikonduktor global telah mengurangkan pengeluaran kenderaan bermotor, secara tidak langsung dorong kenaikan harga kereta dan trak terpakai yang menjadi pendorong utama inflasi sejak beberapa bulan terkini.
Disisi lain, beberapa kawasan di Amerika Syarikat dengan kadar vaksinasi yang rendah, bagaimanapun, mengalami lonjakan jangkitan dari varian Delta yang dapat memperlambat kegiatan ekonomi. Ini secara tidak langsung menurunkan hasil Perbendaharaan A.S. pada minggu lalu.
Menurut David Kelly, ketua strategi global di JPMorgan, pertumbuhan pemulihan ekonomi akan sedikit perlahan untuk beberapa bulan akan datang dan kadar inflasi mungkin akan reda dari tahap yang tinggi. Walaubagaimanapun, masih terdapat kemungkinan bahawa ekonomi akan bergerak pantas dan mengekalkan pertumbuhan inflasi pada tahap sekarang.
Pengerusi Rizab Persekutuan Jerome Powell berulang kali menyatakan bahawa inflasi yang lebih tinggi akan bersifat sementara, dengan menekankan bahawa beliau menjangkakan rantaian bekalan akan kembali seperti sedia kala.
Indeks US dolar terus melonjak naik berbanding matawang utama susulan laporan inflasi di keluarkan dengan catat pengukuhan 0.47% kepada paras tukaran 92.695.


Analisis Teknikal GBP/JPY – Timeframe H1 – 3/4/2018

Jika diperhatikan, harga GBP/JPY telah bearish semalam dan breakout trendline bullish H4. Secara teknikal, wave mulai membentuk new LL semalam dan berpotensi untuk mulai bearish secara teknikalnya.
 Dijangkakan pergerakan harga GBP/JPY berpotensi untuk melakukan retracement/pullback ke sekitar harga 149.00 – 149.20 sebelum ia bearish selagi tidak breakout LH 149.64. Target bearish terhampir adalah pada harga 148.40 iaitu Key Support harian.
Dan jika breakout, GBP/JPY akaan bearish ke harga yang lebih rendah berkemungkinan sekitar harga 148.10 atau lebih rendah ke 147.80.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Petunjuk Awal Dari Data ADP November Ini Buatkan Pasaran Berbelah-Bahagi Menjelang NFP!

Laporan terbaru gaji swasta AS meningkat jauh lebih rendah daripada jangkaan pada November, menunjukkan permintaan untuk buruh semakin berkurangan di tengah-tengah kadar faedah yang tinggi, satu tinjauan menunjukkan pada hari Rabu.
Pekerjaan swasta meningkat sebanyak 127,000 pekerjaan pada bulan November, lapor Jabatan Pekerjaan Nasional ADP. Data untuk bulan Oktober yang tidak disemak semula menunjukkan 239,000 pekerjaan dihasilkan. Para pakar ekonomi yang ditinjau oleh Reuters malah meramalkan pekerjaan swasta meningkat 200,000.
Laporan ADP, yang dibangunkan bersama dengan Stanford Digital Economy Lab, daripada Jabatan Buruh dikeluarkan lebih awal sebelum laporan yang lebih komprehensif pada hari Jumaat.
 Berdasarkan tinjauan Reuters terhadap ahli ekonomi, senarai gaji swasta mungkin meningkat sebanyak 200,000 pekerjaan pada bulan November selepas meningkat sebanyak 233,000 pada bulan Oktober. Dengan tiada peningkatan pekerjaan dijangka dalam sektor kerajaan, bacaan NFP juga diramalkan meningkat sebanyak 200,000 pekerjaan. Ekonomi sebelum ini telah mencipta 261,000 pekerjaan pada bulan Oktober.
Pertumbuhan pekerjaan secara beransur-ansur perlahan apabila kenaikan kadar faedah agresif Federal Reserve memperlahankan permintaan dalam ekonomi. Namun begitu, permintaan terhadap buruh terus meningkat.
Fed telah menaikkan kadar dasarnya sebanyak 375 mata asas tahun ini daripada hampir sifar kepada julat 3.75%-4.00% dalam apa yang telah menjadi kitaran kenaikan kadar terpantas sejak 1980-an.


Pemulihan Ekonomi UK Terhenti, Pound Pamer Reaksi Sebaliknya!

Ekonomi UK hampir tidak berkembang pada bulan Julai dilemahkan oleh penyebaran varian delta Covid-19 ketika semua langkah sekatan telah dilonggarkan di negara itu.
Menurut Pejabat Statistik Negara (ONS) UK, keluaran dalam negara kasar (KDNK) dilaporkan hanya berkembang 0.1% pada bulan Julai, meleset dari jangkaan untuk pertumbuhan sebanyak 0.5%.
Bacaan ini juga menunjukkan penurunan daripada catatan yang direkodkan bulan sebelumnya yang berkembang pada 1.0%. Ini menjadikan keseluruhan KDNK kekal 2.1% di bawah tahap pra-pandemik.
 Sektor perkhidmatan dan pembuatan terhenti dan output pembinaan menguncup untuk bulan keempat berturut-turut. Sementara pengeluaran menjadi penyumbang utama kepada KDNK dengan mencatat kenaikan bulanan sebanyak 1.2%.
Menteri Kewangan Rishi Sunak mengatakan pemulihan sedang berjalan dengan baik, tetapi pertumbuhan yang lemah mungkin akan mendorong penggubal dasar Bank Pusat England (BOE) untuk kekal dovish, walaupun terdapat tanda-tanda inflasi akan meningkat dengan ketara.
Britain menyaksikan kenaikan mendadak dalam kes Covid-19 pada bulan Julan ketika varian delta merebak dengan cepat, menyebabkan ratusan ribu pekerja diperintahkan untuk tinggal di rumah di bawah peraturan pengasingan diri yang telah dilonggarkan.
Walaupun bacaan data ekonomi mengecewakan, namun matawang pound tetap meneruskan kenaikan lebih tinggi pada sesi Eropah kerana disokong oleh penyusutan matawang US dolar.


Selepas Mesyuarat FOMC & ECB, EUR/USD Junam Ke Paras $1.1000

Menghampakan jangkaan penganalisis untuk melihat impak yang lebih dramatik pada mesyuarat FOMC awal pagi semalam apabila Pengerusi Federal Reserve (Fed), Jerome Powell tidak memberikan isyarat yang begitu jelas dalam penetapan dasar monetari selanjutnya.
Keputusan mesyuarat menyaksikan kadar faedah dinaikkan sebanyak 25 mata asas menepati ramalan majoriti pasaran ke paras 5.25%, mendorong penyusutan awal berlaku ke atas US dolar.
Kenyataan susulan oleh Powell menyatakan bakal ada perubahan besar di mana pasaran melihat sebagai isyarat untuk menghentikan kenaikan kadar, namun beliau turut menekankan bahawa bank pusat masih bertekad untuk menurunkan inflasi ke paras sasaran.
Situasi ini dilihat menghadkan penyusutan lanjut US dolar, sebaliknya mula memaparkan pemulihan pada dagangan sesi-sesi berikutnya.
Sementara mata wang Euro pula menjunam setelah keputusan mesyuarat polisi European Central Bank (ECB) juga menyaksikan kenaikan kadar faedah sebanyak 25 mata asas, yang merupakan kenaikan terendah memulakan langkah pengetatan tersebut sejak Julai 2022 lalu.
Namun, ECB turut memberi isyarat bahawa pengetatan dasar masih lagi diperlukan untuk ‘menjinakkan’ inflasi yang tinggi.

Memerhati pergerakan harga pada carta pasangan EUR/USD, kenaikan harga dipaparkan terlebih dahulu menyusuli mesyuarat FOMC.
Menyambung dagangan pada sesi Asia pagi semalam, kenaikan harga diteruskan sedikit melepasi paras 1.10800 menguji rintangan minggu lepas.
 Kemudiannya, pasaran menyaksikan terjunan harga sehingga kesan keputusan mesyuarat ECB menekan harga jatuh mencecah paras tumpuan 1.10000.
Sedikit lantunan lemah dipamerkan sehingga dagangan bersambung ke sesi Asia pagi ini (Jumaat), namun pergerakan harga di bawah paras halangan Moving Average 50 (MA50) pada rangka masa 1 jam telah memberi petunjuk bearish.
Sekiranya penurunan harga diteruskan di bawah paras 1.10000, harga dijangka susut menuju zon sokongan seterusnya pada 1.09000.
Setelah isyarat jelas pergerakan bearish buat harga, penurunan lanjut boleh mencecah hingga ke sekitar 1.08000.
Namun jika harga membuat lonjakan semula di penghujung minggu ini, zon 1.10800 masih menjadi rintangan penting untuk ditembusi.
Jika berjaya, kenaikan akan diteruskan ke paras lebih tinggi menuju sasaran pada 1.12000.
Pelabur akan lebih berwaspada menantikan pula terbitan laporan data pekerjaan NFP Amerika Syarikat (AS) pada sesi New York sebentar lagi.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD – Analisis Teknikal – 9/11/2017

GBP/USD – Analisis Teknikal – 9/11/2017

 GBP/USD semalam bearish setelah ia gagal untuk breakout previous HH sekitar harga 1.3175/64 dan penurunan lebih kurang 70+  dan breakout trendline/support 1.3120. Secara teknikal, GBP/USD berpotensi untuk bearish ketika ini selagi ia tidak breakout MagicR2/Key Resistance hari ini 1.3214/00.
Target bearish yang berpotensi dicapai adalah di sekitar harga MagicS1 hari ni atau ke harga yang lebih rendah lagi. Jika GBP/USD membuat kenaikan, ia berpotensi untuk retrace sekitar MagicR2 sebelum ia kembali bearish ataupun terus bearish jika tidak melepasi MagicR1 hari ini.


Analisis GOLD – Emas Cemerlang Pamer Lonjakan, Uji Rintangan Paras $1,870

Kelegaan buat para pelabur apabila menyaksikan harga mengekalkan lonjakan pada dagangan Khamis semalam.
Perhatikan pergerakan harga pada carta harga XAU/USD yang mengukur nilai emas berbanding US dolar semalam, harga telah menyambung kenaikan pada Rabu lalu dan melepasi zon 1850.00.
Isyarat bullish dinilai selepas harga juga telah melepasi halangan Moving Average 50 (MA50) pada rangka masa 1 jam di carta XAU/USD memulihkan kejatuhan emas di awal minggu.
Penyusutan lebih ketara US dolar pada sesi New York semalam selepas data pekerjaan sektor swasta Amerika Syarikat (AS) diterbitkan telah membuka ruang lebih besar untuk peningkatan komoditi emas.
Lonjakan semalam telah menyaksikan emas capai semula ke paras ketinggian 1870.00 yang menjadi antara zon penting pada dagangan emas semasa.
Bersambung pada sesi Asia pagi ini (Jumaat), harga yang berlegar di atas zon 1870.00 itu kemudiannya kembali bergerak menurun semula di bawah zon tersebut namun pada momentum yang lemah.
Berkemungkinan harga emas boleh menyambung kenaikan lebih tinggi lagi, namun keputusan laporan data pekerjaan NFP AS akan menjadi penentu.
 Jika bacaan kekal lemah menyusuli laporan data ADP semalam dan mendorong penyusutan lanjut US dolar, harga emas boleh melonjak lebih tinggi melepasi semula zon 1870.00.
Semakin meneruskan kenaikan, sasaran seterusnya emas adalah untuk menuju zon 1900.00 untuk catatkan paras ketinggian terbaru 4 minggu.
Namun, jika harga emas kembali menjunam, penurunan boleh berlaku semula menuju zon 1850.00 yang menjadi antara zon penting harga.
Dan penurunan lanjut yang diteruskan bakal menuju zon RBS (resistance become support) pada 1830.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jualan Runcit A.S Bulan Oktober Dilaporkan Meningkat! Adakah Data Ini Akan Mempengaruhi The Fed?

Jualan runcit A.S. dilaporkan meningkat lebih daripada jangkaan pada Oktober, dirangsang oleh pembelian kenderaan bermotor dan pelbagai barangan lain, menunjukkan bahawa perbelanjaan pengguna boleh membantu menyokong ekonomi pada suku keempat.
Jabatan Perdagangan berkata pada hari Rabu bahawa jualan runcit meningkat 1.3% pada bulan lepas. Data untuk bulan September disisi lain tidak menujukkan perubahan. Ahli ekonomi yang ditinjau oleh Reuters telah meramalkan jualan akan meningkat 1.0%, dengan anggaran antara serendah penurunan 0.1% hingga setinggi lonjakan 2.0%.
Jualan juga dirangsang oleh harga petrol yang lebih tinggi, yang meningkatkan penerimaan di stesen. Bayaran balik cukai di California, yang menyaksikan beberapa isi rumah menerima sebanyak $1,050 dalam cek turut membantu menyokong jualan. Di samping itu, Amazon mengadakan promosi Hari Perdana kedua pada bulan Oktober.
 Penjimatan besar-besaran terkumpul semasa pandemik COVID-19, dan kenaikan gaji yang kukuh di tengah-tengah pasaran buruh yang ketat, secara amnya telah membantu pengguna dapat mengharungi situasi kenaikan harga yang lebih tinggi dan kos pinjaman.
Sokongan itu dijangka pudar tahun depan apabila dasar monetari yang lebih ketat akan diterapkan. Badan Runcit Kebangsaan meramalkan bulan ini bahawa jualan percutian akan meningkat antara 6% dan 8% tahun ini.
Rizab Persekutuan telah menaikkan kadar dasarnya sebanyak 375 mata asas tahun ini daripada menghampiri sifar kepada julat 3.75%-4.00% ketika ia memerangi inflasi yang berleluasa.
Tidak termasuk kereta, petrol, bahan binaan dan perkhidmatan makanan, jualan runcit meningkat 0.7% bulan lepas. Data untuk bulan September telah disemak lebih tinggi untuk menunjukkan jualan runcit teras ini meningkat 0.6% dan bukannya 0.4% seperti yang dilaporkan sebelum ini.


Pertumbuhan Ekonomi US Pada Suku Ke-4 Kurang Memberangsangkan

Ekonomi US berkembang dalam kadar sederhana pada tempoh kewangan suku keempat, dengan kadar pertumbuhan secara keseluruhan merosot dari tempoh yang pernah dicatatkan pada Julai-September.
Keluaran Dalam Negara Kasar, KDNK (Gross Domestic Product, GDP) hanya meningkat 1.9% pada suku keempat 2016 seperti  yang dikeluarkan pada Selasa. Bacaan kali ini sedikit rendah dari yang dilaporkan bulan lalu dan di bawah jangkaan 2.1%.
Tahun 2016 merupakan tahun kesebelas berturut-turut ekonomi Amerika Syarikat gagal berkembang melebihi 3%. Presiden Trump sebelum ini berikrar akan melipatgandakan pertumbuhan ekonomi sehingga mencapai pertumbuhan 4% tahun ini. Tetapi ramai penganalisis berpendapat ia sukar dicapai.
 Presiden Trump dijangka akan menjelaskan perancangan polisi fiskalnya kepada kongres pada esok hari Rabu pukul 10 pagi waktu tempatan. Sebelum ini Trump berjanji akan membuat pemotongan cukai dan juga rangsangan fiskal sehingga US$1 trillion.
Seperti yang telah kita bincangkan dalam artikel-artikel sebelum ini, agenda pertumbuhan ekonomi Trump disambut baik oleh sektor perniagaan US.  Syarikat multinasional di US dijangka akan mendapat tambahan keuntungan beratus billion selepas cukai.
Perniagaan kecil dan sederhana juga yakin dengan polisi yang dibawa oleh Trump yang akan menyokong pertumbuhan. Hal ini ditunjukkan oleh data terbaru tinjauan perniagaan kecil NFIB yang melonjak  ke paras tertinggi 12 bulan lepas.


EUR/USD Susut Ke Paras Terendah 2 Minggu Menjelang Laporan NFP!

Ketika Pound alami penyusutan ketara selepas mesyuarat dasar monetari, US dolar berjaya mengekalkan pengukuhannya menuju ke penghujung minggu selepas disokong oleh isyarat pengetatan dasar oleh Federal Reserve (Fed) susulan berakhirnya mesyuarat FOMC.
Ucapan oleh Presiden European Central Bank (ECB) Christine Lagarde dalam satu acara persidangan ekonomi semalam dilihat masih menjurus pada kebimbangan ekonomi Eropah dan terus mendorong mata wang Euro bergerak lemah.
US dolar masih meneruskan peningkatan nilainya, namun pelabur berkemungkinan akan lebih berhati-hati menantikan terbitan laporan data pekerjaan NFP Amerika Syarikat (AS) hari ini.

Pada carta harga pasangan mata wang EUR/USD, pelabur telah menyaksikan penyusutan harga ke paras terendah 2 minggu dengan penurunan harian sekitar 100 pips dicatatkan pada Khamis semalam.
Menyambung momentum penurunan selepas mesyuarat FOMC, harga yang berlegar perlahan di sesi Asia sekitar 0.98300 telah meneruskan penurunan mencecah sekitar 0.97300.
Sedikit lantunan semula dilihat di sesi New York, namun tidak melepasi paras 0.98000 dengan jangkaan kecenderungan harga untuk menyambung penurunan lebih rendah.
 Pergerakan harga di bawah paras halangan Moving Average 50 (MA50) pada rangka masa 1 jam di carta EUR/USD masih memberi isyarat trend bearish.
Jangkaan untuk penurunan lebih rendah dilihat bakal menguji zon tumpuan pada 0.97000 sebelum penurunan lanjut yang diteruskan sekiranya US dolar kekal kukuh boleh mencecah sehingga ke 0.95500.
Sebaliknya, jika berlaku lantunan semula harga melepasi rintangan 0.98000 dan halangan MA50, kenaikan lebih tinggi boleh dijangkakan menuju zon 0.99000 semula dengan isyarat perubahan trend akan dinilai pelabur.
Arah pergerakan lanjut harga dijangka akan lebih jelas untuk diperhatikan selepas laporan data pekerjaan NFP AS diterbitkan sebentar lagi.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Susut Untuk Hari Kedua Selepas Lonjakan Penghujung Minggu Lalu

Dagangan emas menyambung penyusutan pada hari kedua selepas gagal meneruskan lonjakan pada pembukaan dagangan di awal minggu.
Pada carta harga XAU/USD yang mengukur nilai emas berbanding US dolar menyaksikan penutup dagangan minggu lalu harga emas mencapai paras ketinggian terbaru 4 minggu sekitar 1834.00.
Namun pada Isnin semalam, pergerakan harga lebih pasif menunjukkan penurunan semula dengan paras terendah harian mencecah 1821.50.
Walaupun harga dilihat cuba pamerkan kenaikan pada dagangan sesi Asia pagi ini (Selasa), namun harga dilihat menyambung penurunan semula sehingga bersambung pada dagangan ke sesi Eropah menuju zon tumpuan 1810.00.
Penurunan di bawah paras halangan Moving Average 50 (MA50) pada rangka masa 1 jam di carta XAU/USD mula memberi isyarat awal pergerakan bearish buat dagangan emas.
Penurunan lanjut harga berkemungkinan akan menguji paras sokongan pada zon penting 1800.00 sebelum ini untuk petunjuk arah pergerakan harga seterusnya.
 Harga yang menjunam di bawah zon 1800.00 akan mendorong penurunan sehingga mencecah ke paras tumpuan sebelum ini sekitar 1765.00 dan juga 1745.00.
Namun jika penurunan di awal minggu sekadar pembetulan harga, kenaikan harga akan dijangkakan semula untuk melepasi zon rintangan 1830.00.
Seterusnya, paras ketinggian pada zon rintangan 1850.00 akan menjadi tarikan buat harga pada kenaikan yang diteruskan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Wow! Inflasi UK Terus Tunjukkan Penurunan

Inflasi UK menurun untuk bulan kedua berturut-turut pada bulan Disember, meningkatkan harapan bahawa krisis kos sara hidup terburuk di negara itu telah mereda.
Pejabat Perangkaan Kebangsaan (ONS) melaporkan pada hari Rabu, indeks harga pengguna (CPI) UK meningkat 10.5% tahun ke tahun pada bulan Disember.
Angka yang dicatatkan lebih perlahan daripada kenaikan 10.7% yang dicatatkan pada November dan puncak 11.1% pada bulan Oktober.
 Penyumbang terbesar kepada penurunan ini adalah kemerosotan dalam kos bahan api motor kepada 6.5% daripada 7.2%, bersama-sama dengan kejatuhan harga pakaian dan kasut daripada 7.5% kepada 6.5%.
Namun begitu, kadar inflasi masih lima kali ganda lebih tinggi daripada sasaran bank pusat 2%, yang menggariskan cabaran dihadapi Bank of England (BOE) kekal tinggi untuk menurunkan tekanan harga.
Sementara itu, inflasi teras (tidak masuk harga tenaga dan makanan) dilaporkan bertambah kepada 6.3% tahun ke tahun tidak berubah daripada bacaan yang dicatatkan bulan sebelumnya.
Ekoran daripada penerbitan ini, reaksi awal pound menunjukkan mata wang itu melonjak 0.3% berbanding greenback pada sesi Eropah.


Analisis Teknikal NZD/USD – Timeframe H1 – 12/3/2018

Pergerakan harga bagi NZD/USD berpotensi untuk bullish secara teknikalnya selagi ia tidak breakout Key Support 0.7300. Jika breakout, peluang seterusnya yang boleh diperhatikan adalah 0.7280 sebelum bullish ke harga yang lebih tinggi.
 Dan jika breakout harga 0.7320, NZD/USD akan mencapai ke level resistance seterusnya iaitu 0.7336 atau ke 0.7350. Oleh itu,  kebarangkalian ketika ini masih tinggi untuk ia bullish selagi sentimen matawang USD lemah.
Walaubagaimanapun, jika ia brekaout 0.7280, NZD/USD akan mulai mengorak langkah untuk bearish. Jadi, penting untuk memastikan terbentuknya signal buy di timeframe lebih kecil pada sekitar harga Key Support sebelum memasuki pasaran.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


5 News & Event Besar Tumpuan Pasaran Minggu Ini (22-26 Januari)

Pasaran kewangan global akan berfokus kepada mesyuarat Bank Pusat Eropah (ECB) pada minggu ini untuk mendapatkan maklumat lebih lanjut tentang penamatan rangsangan monetari bank pusat itu.
Satu lagi bank pusat utama yang akan bermesyuarat adalah Bank of Japan (BoJ) yang juga akan mengumumkan polisi monetari semasa pada Selasa.
Matawang Euro cuba untuk meneruskan kenaikan minggu lalu selepas membuat lonjakan pada minggu sebelum itu, namun sedikit terhalang oleh komen ahli-ahli ECB. Umum mengetahui kenaikan pada minggu sepanjang (8 – 12 Jan) adalah disebabkan keyakinan pelabur terhadap ECB yang dijangka mengubah komunikasi (lebih hawkish) pada awal tahun ini.
Ahli-ahli ECB pada minggu lalu dilihat cuba untuk melemahkan matawang Euro dengan komen yang dovish khususnya naib presiden ECB iaitu Vitor Contancio. Beliau berkata pada Rabu bahawa polisi monetari akan terus “sangat menyokong ekonomi dalam jangka panjang”. Ini bermaksud polisi ketika ini akan dikekalkan dalam keadaan yang boleh menyokong ekonomi di mana pelonggaran polisi akan terus kekal.
Seorang lagi ahli ECB, Ewald Nowotny berkata pada Rabu bahawa pengukuhan euro baru-baru ini tidak banyak membantu ekonomi.
Walaupun dengan komen-komen yang dovish, ia dilihat tidak dapat membawa euro lebih rendah disebabkan kelemahan US dolar secara keseluruhan bermula pada Khamis yang disebabkan ketidaktentuan ‘government shutdown’ Amerika Syarikat. Disebabkan hal ini kita dapat melihat pengukuhan Euro bermula pada sesi Asia pada Khamis sehinggalah Jumaat yang jelas dilihat dalam pasangan matawang EUR/USD.
Berikut adalah berita dan event (peristiwa) yang menjadi fokus pasaran minggu ini:
#1 Mesyuarat bank pusat Eropah, ECB (Khamis)
 Bank pusat ini akan mengumumkan polisi monetari semasa pada Khamis pukul 8.45 malam dan diikuti oleh sidang media Draghi pukul 9.30 malam. ECB dijangka akan mengekalkan kadar faedah dan juga amaun pembelian bon yang telah diumumkan tahun lalu. Pasaran akan cuba mendapatkan isyarat lebih lanjut tentang penamatan rangsangan monetari bank pusat di masa akan datang.
#2 Mesyuarat bank pusat Jepun, BoJ (Selasa)
Bank pusat Jepun akan mengumumkan polisi semasa pada Selasa pukul 11 pagi. BoJ juga dijangka mengekalkan kadar faedah dan juga amaun pembelian bon. Terdapat petanda bahawa BoJ dijangka mula membincangkan pengurangan rangsangan monetari khususnya program pelonggaran kuantitatif.
#3 Data pertumbuhan ekonomi, GDP Amerika Syarikat (Jumaat)
Data awal pertumbuhan ekonomi suku keempat Amerika ini akan dikeluarkan pada Jumaat pukul 9.30 malam. Bacaan dijangka perlahan kepada 3.0% daripada 3.2% sebelum ini. Antara data penting yang akan dikeluarkan minggu ini termasuk data durable-goods, dan data jualan rumah.
#4 Data pertumbuhan ekonomi, GDP United Kingdom (Jumaat)
Data GDP United Kingdom ini akan dikeluarkan pada Jumaat pukul 5.30 petang dengan jangkaan bacaan meningkat 0.4% sama seperti sebelum ini. Selain itu, data yang perlu diberi perhatian juga adalah data pekerjaan UK pada Rabu pukul 5.30 petang.
#5 Data inflasi Kanada (Jumaat)
Data inflasi (harga pengguna, CPI) Kanada ini akan dikeluarkan pada Jumaat pukul 9.30 malam dengan pasaran menjangkakan penyusutan (-0.3%) berbanding bacaan pada November yang mencatat kenaikan 0.3%. Data inflasi kali ini menjadi lebih penting selepas Bank of Canada (BoC) menaikkan kadar faedahnya minggu lalu.


Pandangan Kalendar Ekonomi yang Telah Berlaku Sepanjang Minggu Ini (7-11 Nov)

Minggu ini menjadi salah satu tempoh yang paling kritikal dalam sejarah ekonomi dunia dengan berakhirnya Pilihanraya Presiden U.S. yang dimenangi oleh Donald Trump. Hillary Clinton sebagai calon favourite untuk menjadi Predien U.S. yang baru meleset sama sekali dengan Trump mendahului kiraan undi daripada awal sehinggalah beliau secara rasmi diumumkan sebagai pemenang.
Kita juga dikejutkan dengan kejatuhan Ringgit pada Jumaat yang mencapai nilai terendah RM4.53 untuk setiap dolar. Ada juga laporan menyebut kejatuhan Ringgit sebenarnya mencapai RM4.70 sebelum menguat semula berbanding US dolar.
Secara keseluruhan tema pasaran pada minggu ini (7-11 November 2016) ialah Pilihanraya Presiden US yang sememangnya faktor besar dalam menggerakkan pasaran.
Selain dari faktor major ini, tidak lupa juga berita-berita impak tinggi yang lain seperti Imbangan perdagangan China (Trade balance), Penetapan kadar faedah New Zealand (official cash rate), data sentimen pengguna (Prelim UoM Consumer Sentiment).
Dalam ulasan pasaran minggu ini, kita akan melihat secara terperinci petunjuk ekonomi impak tinggi dan sentimen pasaran dalam mempengaruhi pasaran tukaran matawang (Foreign Exchange Market).
Tanpa membuang masa lagi mari kita lihat satu persatu situasi yang memberi kesan kepada pasaran pada minggu ini.

Pengumuman FBI terhadap Hillary Clinton (Isnin,7 November)

Pengarah FBI James Comey memberitahu Kongres pada Isnin pagi waktu Malaysia tentang pembukaan semula kes e-mel Hillary Clinton, bahawa ia tidak mengubah keputusan yang telah dibuat pada Julai lepas. Ini bermakna Clinton terlepas dari sebarang dakwaan ke atasnya. Hal ini menguatkan lagi sentimen sokongan kepada Hillary sejak kenyataan FBI tentang pembukaan semula kes e-mel beliau pada 29 Oktober lepas.
US dollar yang dilihat kuat selama beberapa minggu sebelum 29 Oktober itu jatuh disebabkan siasatan ini yang meningkatkan sentimen sokongan kepada Trump. Para pelabur ketika itu melihat kemenangan Trump adalah tidak bagus kepada pelaburan mereka.
Sejurus sahaja tersebarnya berita bahawa Hillary tidak bersalah dalam kes ini, ia telah memberi kesan kepada pasaran terutamanya US dolar dan pasaran saham US. Perkara ini telah memberi keyakinan semula kepada pasaran dan dilihat US dolar dan indeks saham S&P 500 menguat semula.
USDJPY
S&P 500
Pada Isnin sentimen kepada jangkaan kemenangan Clinton semakin meningkat berikutan kenyataan terbaru dari FBI.

Imbangan Perdagangan China (China Trade Balance) Selasa, 8 November

Data ini dikeluarkan setiap bulan selepas 10 hari, bulan itu berakhir. Pada bulan lepas China mencatatkan trade surplus (imbangan perdagangan) sebanyak 278 bilion Yuan dan dijangkakan data bulan ini meningkat kepada 366 bilion Yuan. Namun data yang dikeluarkan ini kurang daripada jangkaan iaitu 325 bilion. Namun ia masih dilihat agak baik kerana peningkatan dari 278 bilion kepada 325 bilion. Tindakbalas pasaran adalah minimum sejurus sahaja data ini dikeluarkan kerana sentimen semasa masih lagi terarah kepada pilihanraya presiden US dan kemenangan Hillary Clinton amnya.

Bank Pusat Switzerland bersedia menstabilkan CHF (Selasa, 8 November)

The Swiss National Bank (SNB) sudah bersedia untuk intervene (campurtangan) dalam pasaran matawang jika kesan daripada pilihanraya US menyebabkan pengaliran masuk kepada matawang safe haven. Andrea Maechler salah seorang ahli dalam bank pusat Switzerland enggan mengulas kesan pilihanraya presiden US kepada Swiss Franc dan pasaran kewangan. Namun beliau mengatakan ketakpastian sungguh tinggi di dalam pasaran pada tempoh ini. Hal ini disebabkan peningkatan nilai Swiss Franc tidak baik untuk eksport Switzerland.

Donald Trump, Presiden US ke-45 (Rabu, 9 November)

 Pasaran pada hari Rabu sewaktu sesi Asia, bergerak mengikut jangkaan yang dibuat sebelum ini oleh sebahagian besar penganalisis pasaran. Trump pada Rabu mendominasi undian sejak permulaan pengiraan undian sejak pukul 10 pagi Rabu sehinggalah beliau secara rasmi memenangi pilihanraya presiden.
Kita dapat melihat USD pada pembukaan sesi Asia sekitar pukul 8 pagi menguat berbanding matawang utama dunia yang lain pada julat yang agak besar. Eur/Usd pada mulanya meningkat hampir 300 pip berikutan prospek kemenangan Trump sebelum jatuh hampir 370 pip. Sebelum ini penganalisis menjangkakan USD akan melemah jika Trump menang, namun Eur/Usd bergerak melawan jangkaan sebahagian besar penganalisis pasaran dunia.
Sumber: Trading View
Hal ini disebabkan faktor sentimen semasa dimana dalam ucapannya,Trump mengatakan “saya akan membuat perjanjian perdagangan yang adil dengan Negara lain”. “saya akan pastikan pertumbuhan ekonomi US meningkat dua kali ganda”. “saya akan menumpukan kepada pembangunan infrastuktur seperti jalanraya, hospital, kemudahan awam yang lain dimana rakyat kita sendiri yang akan membangunkannya”.

Bank Pusat New Zealand memotong kadar dari 2.00% kepada 1.75% (Khamis, 10 November)

Bank Pusat New Zealand memotong kadar bank pusat sebanyak 25 mata asas (basis point) daripada 2.00% kepada 1.75%. Keputusan yang diambil adalah sejajar dengan jangkaan penganalisis ekonomi. Untuk rekod, kadar yang diteteapkan hari ini adalah yang terendah.
Dalam kenyataan RBNZ, walaupun polisi yang dijalankan kekal akomodatif (accommodative), namun ramalan semasa terhadap polisi semasa (pemotongan kadar bank) akan menyumbang kepada pertumbuhan yang cukup kukuh untuk membawa kadar inflasi menghampiri kadar yang telah disasarkan. Polisi akomodatif ialah tindakan bank pusat menambahkan jumlah wang dalam ekonomi (contoh: menurunkan kadar bank) untuk meningkatkan pertumbuhan ekonomi.
Sumber: Trading View
Kita dapat melihat kejatuhan Nzd/Usd pada rajah di atas disebabkan pengurangan kadar ini ditambah lagi dengan penguatan Dollar disebabkan sentimen positif terhadap Trump.

Unemployment claims atau Jumlah pengangguran US (Khamis, 10 November)

Jabatan Buruh US mengeluarkan data jumlah pengangguran pada tarikh berakhir 5 November. Jumlah ini menyusut sebanyak 11,000 kepada 254,000 dari jumlah 265,000 pada minggu sebelum. Jangkaan penganalisis adalah 267,000 menunjukkan data yang dikeluarkan semalam baik kepada pasaran buruh US. Sejurus data ini dikeluarkan, pasaran hanya memberi respon yang kecil dengan Indeks US dollar hanya naik 35 mata asas. Indeks hadapan S&P 500 naik 10.75 mata kepada 2171. Manakala pasaran minyak bagi penghantaran Disember jatuh 88 mata asas kepada $44.87.

US University of Michigan consumer confidence index (Jumaat, 11 November)

Indeks keyakinan pengguna Universiti Michigan US (US University of Michigan consumer confidence index) menguat kepada 91.6 berbanding 87.2 pada bulan sebelum. Ini adalah bacaan tertinggi sejak Julai lepas yang juga di atas jangkaan 87.5 penganalisis. Sejurus bacaan Indeks keyakinan pengguna Universiti Michigan US (US University of Michigan consumer confidence index) ini dikeluarkan, pasaran hanya memberikan respon yang minimum walaupun US Dolar menguat selepas data ini dikeluarkan dengan Eur/Usd jatuh dari 1.0880 ke 1.0870 (10 pip).

Kejatuhan Ringgit ke paras terendah (Jumaat, 11 November)

kita telah disaksikan dengan kejatuhan Ringgit ke paras terendah sejak Januari yang mencecah RM4.53 untuk setiap US Dolar. Menurut laporan Bloomberg, Bank Negara Malaysia (BNM) mungkin akan mengambil langkah-langkah melindungi Ringgit jika berlaku volatility (turun-naik nilai) yang ekstrim.
Pihak Bank Negara Malaysia pada semalam mengatakan Ringgit tidak boleh dinilai menggunakan selain daripada fundamental (asas-asas) ekonomi Malaysia itu sendiri. Oleh itu, BNM perlu menggunakan mandat yang ada mengarahkan bank di Malaysia agar mengambil langkah-langkah sementara untuk menenangkan pasaran. Pada masa artikel ini ditulis Ringgit telah pulih dari kejatuhan nilai semalam dan berada pada paras RM 4.28 bagi setiap US dollar.
Sumber: Trading View
Gabenor BNM, Muhammad Ibrahim mengatakan, “Kita tidak mahu dipengaruhi oleh faktor-faktor yang tidak melibatkan asas-asas (fundamentals) ekonomi Malaysia”. Beliau juga mengatakan situasi yang berlaku ini adalah disebabkan oleh aktiviti spekulasi di luar negara.


Pergerakan Pasaran Tukaran Matawang dan Komoditi Dalam Pasaran Asia

Forex
U.S dolar melemah dalam pasaran Asia pada hari Rabu.
USD/JPY jatuh 0.12%, manakala AUD menyusut sebanyak 0.05% kepada 0.7574 berbanding U.S dolar setakat jam 11.00 pagi.
Indeks US dolar yang mengukur kekuatan matawang greenback berbanding enam matawang yang lain menyusut sedikit sebanyak 0.03% kepada 93.86 dalam sesi dagangan Asia pada hari Rabu.
Penyusutan matawang U.S dolar didorong beberapa faktor berikut ;

Perdebatan dalam kalangan pelabur berkenan impak hasil yield curve (keluk hasil) yang mendatar terhadap prospek ekonomi global.
Berdasarkan kenyataan ketua strategi di Macquarie, the Fed tidak begitu kisah dengan  keluk hasil yang mendatar kerana mereka tidak mahu harga rumah semakin meningkat.
Data sektor perumahan yang kurang memberangsangkan menyebabkan pelabur ragu-ragu terhadap perutumbuhan dalam jangka masa panjang.

Matawang Aussie mengukuh daripada kejatuhan dalam pasaran Eropah semalam selepas komen hawkish oleh Gabenor Philip Lowe.
 Minyak
Harga minyak mengukuh pada hari ini dalam sesi dagangan Asia.
Minyak mentah WTI (West Texas Intermediate) bagi kontak penghantaran Disember naik sebanyak 1.53% kepada $57.70 setakat jam 11.00 pagi. Harga semasa kini melepasi paras tertinggi dua tahun lalu iaitu di $56.24 setong.
Minyak Brent pula yang didagang ICE Future Exchange di London naik sebanyak 0.62% kepada $63.09 setong setakat jam 11.00 pagi. Harga kini masih tersasar daripada harga tertinggi 2 setengah tahun lalu iaitu pada $64.65 setong.

Pengukuhan harga minyak didorong oleh faktor kejatuhan inventori minyak mentah U.S dan jangkaan bahawa OPEC akan melanjutkan perjanjian pemotongan pengeluaran minyak.

Emas
Harga emas jatuh dalam pasaran Asia pada hari ini.
Pasaran hadapan emas bagi bulan Disember di Comex NYMEX jatuh sebanyak 0.1% kepada $1,279.79 per auns setakat jam 11.00 pagi.

Pelabur memberi tumpuan pada minit mesyuarat FOMC.


Analisis Teknikal GBP/JPY – Timeframe H4 – 20/2/2018

Jika diperhatikan GBP/JPY telah breakout trendline bullish di H4 dan mulai membentuk wave bearish ketika ini. Peluang yang berkemungkinan ia melakukan retracement adalah ke sekitar harga 150.50 atau ke 152.50 sebelum ia bearish.
 Dan target bearish adalah ke sekitar Key Support iaitu 147.60 atau lebih rendah ke sekitar harga 146.14. Oleh itu, apabila harga mencapai sekitar zone 150.50 – 152.50 boleh memperhatikan samaada ia akan membentuk pattern/candlestick bearish sebelum memasuki pasaan.
Jika breakout 152.50, GBP/JPY akan bullish ke resistance level seterusnya iaitu 154.00.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pasaran Hari Ini Bergerak Agak Pasif Ekoran Tiada Data Ekonomi Utama Yang Dilaporkan.

Presiden Trump sekali lagi membuat kontroversi. Beliau mengumumkan bahawa A.S. melabelkan Pengawal Revolusi Iran sebagai “Pertubuhan Pengganas Asing”. Beliau juga dilaporkan merancang untuk mengenakan tarif terhadap 11 bilion produk Kesatuan Eropah termasuk pesawat.
Matawang Dolar AS setakat ini dibuka dengan kerugian kecil merentasi spektrum matawang utama G-10. AUDUSD meningkat 0.32% selepas data perumahan Australia keluar lebih tinggi daripada jangkaan pasaran.
USDJPY pula menyambung kemerosotannya dalam julat 111.26-111.56 dan dibuka rendah pada sesi New York. Hal ini sedikit sebanyak disokong oleh data tempahan kilang A.S. yang lemah semalam.
 EURUSD setakat ini agak mendatar menjelang mesyuarat ECB esok. Presiden ECB Mario Draghi menyampaikan intonasi yang agak dovish pada mesyuarat bulan lepas dan tidak dijangka menawarkan sebarang pandangan baru terhadap dasar monetarinya.
GBPUSD, naik dari 1.3058 hingga 1.3210 berikutan isu Brexit yang mengatakan bahawa ahli politik UK mengundi untuk menangguhkan artikel 50. Tambahan lagi, Ketua Perunding EU Michael Barnier memberi amaran bahawa EU mungkin tidak memberikan pelanjutan Artikel 50 untuk jangka masa panjang kecuali PM Theresa May dapat meyakinkan ahli parlimen.
Harga minyak mentah global meneruskan pengukuhannya dengan menyentuh paras $64.76 setong walaupun terdapat kebimbangan bahawa konflik dalaman yang berterusan di Libya akan mengganggu eksport mentah 1.1juta barel sehari.


Emas Perlu Diberi Suntikan Tenaga!

Harga emas melemah pada sesi Asia berikutan lebih tumpuan diberikan kepada prospek kenaikan kadar Fed bagi penghujung tahun ini.
Emas bagi penghantaran Disember jatuh 0.14%, manakala silver futures meningkat 0.02%.
Dominasi sentimen pasaran mengenai kenaikan kadar oleh Fed menolak harga emas menurun dalam sesi dagangan ini.
 Ucapan Stanley Fischer sebelum ini juga mengukuhkan lagi jangkaan kenaikan kadar sebelum hujung tahun ini.
Logam berharga begitu sensitif terhadap pergerakan kadar Amerika Syarikat. Sebarang kenaikan bagi US Dollar akan menurunkan harga emas.
Doakan trader ini berjaya! Klik artikel dipautan ini!


Analisis Teknikal AUD/USD – Timeframe H1 – 29/1/2019

Permulaan dagangan yang kurang baik untuk matawang dolar AUD minggu ini di mana nilai dagangan Aussie bergerak lemah pada dagangan Isnin. Aussie kembali terkesan oleh kebimbangan pelabur terhadap isu perang dagang di antara Amerika Syarikat dan China yang berlarutan namun kedua-dua ekonomi terbesar dunia tersebut bakal meneruskan rundingan lagi pada minggu ini. Dilihat pergerakan harga pada chart pasangan matawang AUD/USD, harga yang cuba membuat kenaikan pada sesi pasaran Asia semalam kemudiannya membuat penurunan semula sekitar 40 pips walaupun nilai dagangan dolar USD tidaklah terlalu mengukuh.
Aussie terus dibebankan lagi pada sesi pasaran Asia pagi ini setelah data keyakinan perniagaan hasil tinjauan National Australia Bank (NAB) yang menunjukkan kemerosotan. Harga pada chart AUD/USD yang memulakan dagangan lebih rendah dari paras Magic Pivot 0.7176 hari ini kemudiannya terus ditekan sehingga ke paras support 0.7148 (MagicS1) setelah data tersebut dikeluarkan. Namun harga kembali pantul semula menuju ke paras Magic Pivot sehingga ke penghujung sesi dagangan Asia. Jika harga kembali ditekan ke paras lebih rendah dari support MagicS1 semula, harga bakal turun mencecah paras support 0.7132 (MagicS2) pula. Dan seterusnya harga boleh mencapai penurunan lebih rendah sehingga ke paras sekitar 0.7104 (MagicS3) jika Aussie terus didagangkan lemah dalam pasaran.
Namun, jika harga kembali melonjak lebih tinggi dari paras Magic Pivot hari ini, harga berkemungkinan meneruskan kenaikan melepasi paras resistance 0.7191 (MagicR1) sebelum meneruskan lonjakan lebih tinggi menuju pula ke paras resistance 0.7220 (MagicR2) sekaligus mengatasi paras ketinggian dagangan semalam. Sedikit lagi kenaikan yang mampu diteruskan harga bakal menyentuh paras resistance di paras lebih tinggi yang berada pada 0.7235 (MagicR3).
 Selain rundingan dagang AS-China, tumpuan akan terarah kepada data indeks harga pengguna (CPI) di Australia yang akan dikeluarkan pada pagi Rabu yang mengukur kadar inflasi sebelum bank pusat Australia membuat keputusan terhadap kenaikan kadar yang seterusnya. Gunakan indicator Moshed Magic Line untuk membantu anda mencari peluang posisi dagangan yang terbaik pada chart AUD/USD dengan risiko yang lebih terkawal.

Paras support: 0.7148, 0.7132, 0.7104.
Paras resistance: 0.7191, 0.7220, 0.7235.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis teknikal WTI/OIL – Timeframe H1 – 25/04/2018

Mengikut teknikal, pergerakan harga bagi OIL masih dalam mood bullish selagi ia tidak breakout Key Support Zone 67.56/30. Jika breakout resistance terhampir 68.46 ia berpotensi untuk mencapai ke level seterusnya yang berada pada harga Key Resistance 69.36.
 Walaubagaimanapun, sekiranya ia gagal untuk breakout 68.46 ini, Oil dijangkakan akan mulai bearish dan breakout Key Support Zone untuk kembali bearish. Oleh itu, penting untuk memperhatikan pergerakan OIL ketika ini samaada ia akan breakout resistance terhampir untuk terus bullish ataupun sebaliknya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD Kembali Bergerak Menurun Selepas Catat 100 Pips Kenaikan Semalam

Penyusutan pada dagangan US dolar telah memberi ruang untuk matawang Euro mencatatkan pengukuhan semalam dengan momentum kenaikan harga yang meyakinkan pada carta pasangan EUR/USD.
Memulakan dagangan pada awal sesi Asia semalam, harga membuat penurunan ke paras sekitar 1.07830 namun gagal meneruskan penurunan ke paras lebih rendah dengan kenaikan harga mula menyusul.
Kenaikan diteruskan sehingga ke sesi pasaran New York mencapai sekitar 100 pips lebih tinggi ke paras ketinggian sekitar 1.08840 sebelum menutup dagangan lebih rendah semula sekitar 30 pips.
Kenaikan harga didorong oleh penyusutan US dolar menjelang data inflasi pada April yang lemah dan angka data yang dikeluarkan juga lebih rendah berbanding jangkaan.
Pelabur kini menantikan ucapan oleh Gabenor bank pusat, Jerome Powell dengan kebimbangan terhadap spekulasi untuk kadar faedah diturunkan ke paras negatif.
Euro pula bergerak lemah pada hari ini dengan tumpuan kepada data pengeluaran perindustrian zon Eropah yang dijangka mencatatkan bacaan yang merosot.
 Harga bergerak mendatar dan perlahan sepanjang sesi Asia dan mula menunjukkan sedikit penurunan pada dagangan awal sesi Eropah hari ini.
Harga menguji paras sokongan Moving Average 50 (MA50) pada rangka masa 1 jam pergerakan harga yang juga merupakan berada di zon RBS (resistance become support) sekitar 1.08300.
Penurunan harga lebih rendah dilihat akan kembali menuju zon support sekitar 1.07300 selepas berjaya melepasi paras terendah harian semalam dan juga minggu lalu.
Namun jika harga kembali membuat kenaikan semula, paras halangan pada zon SBR (support become resistance) sekitar 1.09000 akan diuji sebelum harga meneruskan kenaikan ke paras lebih tinggi.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Kejatuhan Emas Bakal Bermula Lagi?

Seperti yang dibimbangi ramai pelabur emas, nilai logam kuning tersebut memaparkan penurunan lagi pada dagangan Khamis meningkatkan kebimbangan bahawa kejatuhan harga emas bakal bermula.
Mari teliti pergerakan harga pada carta XAU/USD ini yang mengukur nilai emas berbanding US dolar.
Sejak minggu lalu, harga dilihat berlegar pada zon harga 1900.00 yang sebelum ini menjadi sasaran kenaikan selepas harga berjaya melepasi halangan awalnya pada 1800.00.
Minggu ini, pergerakan harga emas masihd dilihat mendatar pada zon 1900.0 dan berjaya mencatatkan paras tertinggi terbaru sekitar 1916.60.
Oleh sebab perubahan nilai emas semasa dipengaruhi pergerakan US dolar, pelabur berwaspada sementara menantikan keputusan laporan data pekerjaan NFP AS pada Jumaat.
Sesi Eropah pada Khamis mula menyaksikan penurunan lanjut harga emas selepas bergerak di bawah paras halangan Moving Average 50 (MA50) pada rangka masa 1 jam pergerakan harga bagi isyarat awal trend bearish.
Setakat jam 4.15 petang waktu tempatan, harga telah susut ke paras sekitar 1890.00 untuk mencatatkan paras terendah mingguan.
 Dengan corak yang ditampilkan harga pada carta XAU/USD, pelabur berkemungkinan perlu bersedia untuk penurunan lebih rendah harga untuk menuju paras sokongan pada 1875.00.
Penurunan seterusnya melepasi paras sokongan tersebut dilihat akan ke paras 1850.00 dan untuk tempoh lebih panjang, jangkaan harga emas akan kembali menguji semula paras tumpuan 1800.00.
Namun, pelabur akan lebih gembira sekiranya harga emas menyambung semula kenaikan harga seperti sebelum ini.
Zon rintangan 1900.00 perlu ditembusi sebelum jangkaan untuk harga meneruskan kenaikan ke paras sasaran 1950.00 semula.
Pelabur meletakkan harapan tinggi untuk mencapai paras ketinggian tersebut semula selepas harga menjunam dari paras itu di awal Januari 2021.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Masih Ada Sisa Tenaga, USD Teruskan Kenaikan Lebih Tinggi!

US dolar terus didagangkan lebih kukuh pada paras ketinggian tujuh minggu, disokong oleh keyakinan yang semakin meningkat bahawa isu siling hutang akan dapat diselesaikan.
Presiden Joe Biden dan Speaker Dewan Republikan Kevin McCarthy, kedua-duanya menunjukkan keyakinan pada hari Rabu bahawa kerajaan AS tidak akan mengalami ‘default‘.
Selain itu, US dolar turut mendapat sokongan daripada kenyataan berbaur hawkish pegawai Federal Reserve (Fed), di mana Loretta Mester berkata beliau tidak fikir bahawa kenaikan kadar faedah perlu dihentikan lagi buat masa ini.
Pelabur seterusnya menantikan terbitan data tuntutan pengangguran mingguan AS pada sesi New York untuk mengukur kekuatan semasa pasaran buruh.
 Di Eropah, mata wang euro kekal didagangkan pada sekitar paras terendah enam minggu berbanding greenback.
Pasaran kewangan di Jerman, Switzerland dan Perancis ditutup sempena Ascension Day, menjadikan euro bergerak dalam julat biasa pada dagangan hari ini.
Sementara itu, mata wang pound berundur semula untuk didagangkan lebih rendah berbanding US dolar menjelang keterangan Gabenor Bank of England (BOE) Andrew Bailey di hadapan Jawatankuasa Perbendaharaan Parlimen UK.
Di samping itu, dolar Aussie kekal diniagakan suram selepas terkesan oleh data pekerjaan Australia yang mengecewakan pada bulan April, manakala dolar New Zealand pula kekal mendatar.
Selain itu, dolar Kanada didagangkan sedikit susut berbanding US dolar di tengah-tengah dagangan minyak mentah yang bergerak mendatar.


USD Cemerlang Akhiri Dagangan Jun, EUR/USD Susut Lebih Rendah

Mengakhiri dagangan bagi bulan Jun, US dolar dilihat telah merekodkan prestasi bulanan yang terbaik sejak November 2016 dengan lonjakan nilai yang dipamerkan.
US dolar terus paparkan pengukuhan pada dagangan Rabu semalam yang menjadi penutup bagi bulan Jun sementara laporan pekerjaan NFP Amerika Syarikat (AS) akan menjadi tumpuan pada esok hari.
Perbincangan untuk pengetatan polisi oleh Federal Reserve (Fed), sentimen berisiko didorong kebimbangan penularan virus serta laporan data pekerjaan ADP untuk sektor swasta AS yang meningkat, menjadi antara faktor yang menyokong pengukuhan US dolar dalam pasaran.

Mata wang utama yang lain dilihat gagal membendung dominasi US dolar khususnya Euro yang terus melihatkan pergerakan suram sejak minggu lalu lagi.
Pada carta pasangan mata wang EUR/USD, harga jelas menunjukkan penurunan dari paras 1.19000 untuk catatkan paras terendah mingguan.
 Menepati jangkaan awal penurunan, harga telah menjejak ke paras support minggu lalu sekitar 1.18500 pada penghujung dagangan sesi New York.
Menjelang laporan NFP pada Jumaat, harga dijangkakan untuk meneruskan penurunan ke zon support pada 1.18000 sekaligus mencatatkan paras terendah terbaru 12 minggu.
Sekiranya harga kembali membuat kenaikan pula, halangan Moving Average 50 (MA50) pada rangka masa 1 jam pergerakan harga akan memberi isyarat untuk perubahan trend.
Kenaikan harga di atas paras 1.19000 semula bakal mendorong jangkaan untuk harga meneruskan kenaikan ke zon rintangan tumpuan pada 1.20000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD Tiba-tiba Dapat Kekuatan Untuk Bangkit!

Susulan kelemahan berterusan yang dicatatkan, US dolar tampaknya mendapat sokongan untuk sedikit meningkat pada sesi dagangan hari ini.
Ini diperlihatkan pada peningkatan indeks dolar yang diperdagangkan stabil pada 102.66 berbanding sekumpulan mata wang utama pada pembukaan sesi Eropah.
Dolar Aussie dilihat terus terkesan dengan bacaan data inflasi Australia yang menunjukkan penurunan pada bulan Februari telah menguatkan jangkaan untuk Reserve Bank of Australia (RBA) menghentikan kenaikan kadar.
Harga pengguna Australia meningkat 6.8% tahun ke tahun pada bulan lepas, menurun daripada 7.4% yang dicatatkan pada Januari.
Sementara itu, dagangan dolar New Zealand turut menyusuli penyusutan dolar Aussie di tengah-tengah kebangkitan semula US dolar.
Mata wang Eropah, euro kekal bertahan pada keuntungan dengan harga dilihat terus bergerak mendatar berbanding dolar greenback.
 Pound pula bergelut untuk mempertahankan pengukuhan pada paras ketinggian 7 minggu berbanding USD, melihatkannya sedikit berubah pada sekitar harga 1.2320.
Mata wang yen pula malangnya susut lebih rendah ekoran US dolar dan hasil perbendaharaan AS 10 tahun yang lebih tinggi.
Gabenor Bank of Japan (BOJ) Haruhiko Kuroda berkata bahawa Jepun lebih hampir daripada sebelumnya untuk mencapai sasaran inflasi 2% secara mampan.
Ia secara tidak langsung memberi isyarat bahawa bank pusat itu akan terus melaksanakan dasar yang longgar.
Di sisi lain, dolar Kanada diperdagangkan lebih kukuh di tengah-tengah harga minyak mentah dunia yang menokok tinggi.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


6 Berita Data Ekonomi Penting Tumpuan Pasaran Minggu Ini (4-8 Okt 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Mesyuarat Polisi Bank Pusat Australia (Selasa 11.30 Pagi): Pelabur bakal beri perhatian terhadap keputusan mesyuarat Reserve Bank of Australia (RBA) pada minggu ini setelah memberi isyarat untuk menangguhkan rancangan pengurangan pembelian bon pada mesyuarat sebelum ini.
Data PMI Perkhidmatan AS Tinjauan ISM (Selasa 10.00 Malam): Sektor perkhidmatan di Amerika Syarikat dijangkakan untuk mencatat bacaan yang menguncup, namun masih berada pada paras yang stabil. Perbezaan pada angka bacaan yang diterbitkan berbanding jangkaan boleh memberi kesan ketara terhadap pergerakan US dolar.
 Mesyuarat Polisi Bank Pusat New Zealand (Rabu 9.00 Pagi): Dolar New Zealand bakal menerima impak positif pada awal dagangan minggu ini berikutan jangkaan untuk Reserve Bank of New Zealand (RBNZ) bakal meningkatkan kadar faedah pada mesyuarat polisi edisi Oktober.
Laporan Data Pekerjaan ADP NFP (Rabu 8.15 Malam): Pekerjaan sektor swasta AS dijangka catat peningkatan untuk bulan September berbanding sebelumnya. Bacaan meningkat akan menjadi petunjuk awal bagi pelabur untuk laporan NFP AS yang positif pada penghujung minggu.
Laporan Data Pekerjaan NFP (Jumaat 8.30 Malam): Selepas kejatuhan ketara pada pertambahan pekerjaan bagi bulan Ogos lalu, bacaan terbaru untuk September dijangka sedikit pulih dan kadar pengangguran di AS juga diramalkan semakin menurun.
Laporan Data Pekerjaan Kanada (Jumaat 8.30 Malam): Walaupun kadar pengangguran di Kanada dijangka susut, namun pertambahan pekerjaan untuk bulan September diunjurkan catat bacaan yang lemah berbanding laporan bulan sebelumnya.


Inflasi Zon-Eropah Naik 1.90% Lebih Dari Jangkaan Pasaran

Satu bacaan data yang begitu memberangsangkan di Zon-Eropah pada pukul 5 petang tadi di mana inflasi (CPI) mencecah paras 1.90% jauh lebih tinggi daripada jangkaan kenaikan 1.60%. Ini adalah peningkatan 0.70% daripada bacaan sebelum ini 1.20%.
Walaubagaimanapun, matawang Euro dilihat tidak banyak terkesan daripada lonjakan bacaan inflasi setakat ini.
EUR/USD telah membuat kenaikan sejak daripada hari Rabu dan terus membuat kenaikan pada Khamis dalam sesi awal Eropah. Antara sebab kenaikan Euro adalah ketegangan yang sedikit reda dalam politik Itali dan juga mungkin disebabkan jangkaan terhadap kenaikan inflasi CPI Zon-Eropada pada hari ini.
 Faktor utama kepada kenaikan CPI yang tinggi adalah lonjakan harga minyak mentah baru-baru ini di mana komponen harga tenaga naik 6.1% pada Mei jauh lebih tinggi daripada jangkaan 2.6%.
Bacaan inflasi-teras pula naik ke paras 1.1% dari 0.7% sebelum ini. Untuk pengetahuan anda, sasaran inflasi Bank Pusat Eropah (ECB) adalah 2.0%.
Dengan peningkatan harga yang tinggi pada bulan lalu dijangka meningkat kembali harapan kepada pengetatan polisi monetari ECB di masa akan datang.


Pandangan Kalendar Ekonomi Mingguan 30 Mei – 3 Jun 2016

Dollar AS menghadapi minggu lepas yang positif walaupun kekurangan data ekonomi yang benar-benar meyakinkan. Laporan KDNK (GDP) dari Kanada dan Australia, Laporan Non-Farm Payroll (NFP), Mesyuarat OPEC dan keputusan ECB adalah dijangka menjadi pemacu utama pergerakan pasaran minggu ini.
Sedikit ulasan minggu lepas:
Data ekonomi AS kebanyakannya baik, sekaligus mencadangkan peningkatan dalam pertumbuhan domestik. Tempahan untuk produk tahan lama melonjak 3.4% pada bulan Mei, daripada semakan semula sebanyak 1.9% pada bulan sebelumnya, jauh lebih tinggi daripada kenaikan sebanyak 0.3% yang dianggarkan oleh penganalisis. Tempahan teras juga bertambah baik, mencapai 0.4% selepas penurunan 0.2% pada bulan April.
Dalam kontrak pasaran perumahan untuk membeli rumah sedia ada melonjak ke paras tertinggi dalam masa 10 tahun sebanyak 5.1% daripada 1.6% pada bulan sebelumnya. Pasaran pekerjaan mencatatkan penurunan lagi dalam bilangan tuntutan pengangguran baru, mencapai 268 ribu pemohon, manakala pakar ekonomi menjangkakan 275 ribu pemohon. Anggaran kedua KDNK tahunan AS bagi suku pertama telah disemak semula dari 0.5% kepada 0.8%. Seminggu yang baik untuk ekonomi Amerika Syarikat pada minggu lepas.
Berikut adalah agenda utama dalam kalendar Forex minggu ini:
Jom kita lihat:
Selasa, 8:30 Malam
Data KDNK (GDP) Canadian:  Ekonomi Kanada menguncup 0.1% pada bulan Februari, penurunan pertama dalam tempoh lima bulan di tengah-tengah kelembapan dalam sektor pembuatan, perlombongan dan tenaga. Sementara itu, jualan runcit, insurans kewangan dan pembinaan mengimbang kejatuhan tersebut. Bacaan itu adalah sejajar dengan unjuran pasaran. Penguncupan pada Februari datang selepas peningkatan 0.6% pada bulan Januari. Walaupun di tengah-tengah kejatuhan ini, ahli ekonomi masih mengharapkan bacaan yang kuat dalam tempoh tiga bulan pertama. KDNK (GDP) Kanada untuk bulan Mac dijangka kekal mendatar.
Selasa, 10:00 Malam
Keyakinan Pengguna AS:  Keyakinan pengguna AS lemah pada bulan April, jatuh kepada 94.2 mata setelah disemak semula lebih rendah 96.1 mata pada bulan Mac. Pakar ekonomi menjangkakan bacaan yang lebih tinggi sebanyak 95.8 mata. Keadaan semasa meningkat kepada 116.4 mata daripada 114.9 mata pada bulan sebelumnya, sekaligus mencadangkan pertumbuhan ekonomi yang mantap. Walau bagaimanapun, indeks tinjauan jangka pendek yang turun kepada 79.3 mata daripada 83.6 mata, mencadangkan kekurangan momentum pertumbuhan. Walau bagaimanapun, ahli ekonomi percaya ini adalah gangguan sementara, kerana asas-asas untuk kepenggunaan kekal menggalakkan dan pertumbuhan pekerjaan tetap kukuh. Keyakinan pengguna dijangka mencecah 96.1 mata untuk bulan Mei.
Rabu, 9:30 Pagi
Data KDNK (GDP) Australia:  Ekonomi Australia berkembang 0.6% pada suku keempat tahun 2015, lebih perlahan daripada lonjakan 0.9% yang dicatatkan pada suku sebelumnya, tetapi lebih kuat daripada kenaikan 0.4% yang diramalkan oleh penganalisis. Laporan KDNK menyokong keputusan RBA untuk mengekalkan kadar pada paras terendah iaitu 2%. Gabenor Glenn Stevens menyatakan dia percaya ekonomi akan terus berkembang pada bulan-bulan akan datang, tetapi kejatuhan harga komoditi dan pendapatan yang lemah kemungkinan akan menjejaskan pertumbuhan ekonomi. Pasaran menjangkakan KDNK berkembang 0.6% pada suku pertama 2016
Rabu, 9:45 Pagi
Caixin PMI Pembuatan China:  Kayu ukur aktiviti pembuatan yang bebas dalam ekonomi kedua terbesar dunia adalah penting untuk seluruh dunia. Dalam beberapa bulan, sektor penting pembuatan di China telah menguncup mengikut ukuran Caixin, di bawah ambang 50 mata yang memisahkan antara penguncupan dan pengembangan. Penurunan kecil dijangka untuk Mei – dari 49.4 mata kepada 49.3 mata.
Rabu, 10:00 Malam
 ISM PMI Pembuatan AS:  Sektor pembuatan AS menghadapi gangguan sementara pada bulan April, menurun 1% dari bulan Mac, mencapai 50.8 mata. Bacaan tersebut adalah lebih teruk daripada 51.6 mata yang dianggarkan, tetapi masih kekal dalam pengembangan. Harapan tentang masa depan inflasi melonjak berikutan peningkatan mendadak pada bulan Mac. Daripada lapan belas industri pembuatan, sebelas melaporkan pertumbuhan pada bulan April, turun sedikit daripada dua belas pada bulan Mac. Sektor pembuatan dijangka kekal dalam zon pertumbuhan dengan 50.6 mata.
Khamis.
Mesyuarat OPEC:  Pasaran minyak secara beransur-ansur pulih daripada dua tahun kemerosotan, walaupun masih didagangkan pada kadar yang rendah. Presiden OPEC Mohammed bin Saleh al-Sada berkata, paras harga pada sekurang-kurangnya $65 setong adalah “sangat diperlukan pada masa ini.” Sada juga menyatakan bahawa harga yang lebih tinggi akan membolehkan ahli-ahli OPEC untuk melabur lebih banyak untuk menjamin bekalan tenaga dunia dan mengelakkan sebarang kejutan harga. Idea untuk membekukan pengeluaran kekal di atas meja rundingan, walaupun percubaan tersebut gagal. Venezuela telah mencadangkan bahawa pengeluar bukan OPEC juga, mungkin perlu mengambil bahagian dalam mesyuarat Jun ini. Tuan al-Sada berkata anggota OPEC sedang berunding mengenainya, sama ada wajar untuk mereka berada dalam mesyuarat itu, selari dengan mesyuarat itu, atau selepas mesyuarat itu.
Khamis, 7:45 Malam
Keputusan Kadar ECB:  Bank Pusat Eropah mengekalkan kadar pada mesyuarat April dan Presiden Draghi terus menjawab Menteri Kewangan Jerman, Wolfgang Schäuble yang mengatakan bahawa dasar kewangan ECB yang menjatuhkan kadar euro mencederakan penyimpan Jerman dan menyemarakkan nasionalisme sayap kanan. Encik Draghi berkata bahawa tekanan dasar yang longgar diperlukan untuk menjana inflasi kembali kepada sasaran ECB dan memberi amaran bahawa mereka yang mengancam kebebasan ECB dengan “kritikan daripada jenis tertentu” telah membuat masalah ekonomi Eropah menjadi lebih teruk.
Khamis, 8:15 Malam
ADP Laporan NFP AS:  Laporan ADP bulanan April ini adalah laporan yang paling lemah dalam tempoh tiga tahun, sekaligus menunjukkan bahawa pekerjaan dalam sektor swasta meningkat hanya 156 ribu berbanding 194 ribu yang dicatatkan pada bulan Mac. Sementara itu, penganalisis menjangkakan pertumbuhan sebanyak 205 ribu pekerjaan. Sektor perkhidmatan menambah 166 ribu pekerjaan baru, manakala sektor pembuatan kehilangan 11 ribu peluang pekerjaan di tengah-tengah kelembapan yang berterusan dalam sektor pembuatan. Walaupun terdapat penurunan keseluruhan, perniagaan kecil kekal kukuh pada bulan April. Laporan NFP dari ADP dijangka mencatatkan pertambahan sebanyak 179 ribu pekerjaan.
Khamis, 8:30 Malam
Tuntutan Pengangguran AS:  Jumlah tuntutan bantuan pengangguran AS jatuh kepada 268 ribu pada minggu lalu, kurang 10 ribu dari laporan sebelumnya. Tuntutan pengangguran telah menurun untuk minggu kedua berturut-turut, sekaligus menunjukkan pasaran pekerjaan terus bertambah baik walaupun terdapat kelemahan sementara pada suku pertama 2016. Pakar ekonomi menjangkakan 275 ribu tuntutan baru. Purata bergerak tuntutan empat minggu meningkat kepada 278,500 dari 275,750 pemohon. Bilangan orang yang terus menerima bantuan pengangguran meningkat sebanyak 10 ribu kepada 2.16 juta. Jumlah tuntutan pengangguran baru dijangka mencecah 271 ribu pada minggu ini.
Khamis, 11:00 Malam
Inventori Minyak AS:  Inventori minyak mentah AS menjunam minggu lalu ke paras terendah dalam masa tujuh minggu, untuk kurang sebanyak 4.2 juta tong. Laporan itu menunjukkan peningkatan yang mengejutkan dengan bekalan dari Canada, import mingguan meningkat kepada 3.09 juta tong sehari, daripada 2.59 juta pada minggu sebelumnya. Trader berkata mereka menjangkakan penurunan seterusnya dalam import Kanada pada minggu-minggu yang akan datang.
Jumaat, 8:30 Malam
Laporan NFP AS:  Laporan pekerjaan utama sektor bukan perladangan (NFP) menunjukkan pertambahan pekerjaan yang mengecewakan sebanyak 160 ribu pada bulan April, sekaligus menunjukkan kelemahan sementara dalam pasaran pekerjaan. Ini adalah kenaikan yang paling kecil dalam masa tujuh bulan. Penganalisis menjangkakan penambahan sebanyak 203 ribu pekerjaan. Kelembapan dalam pengambilan pekerja datang bersama-sama dengan pertumbuhan ekonomi yang lemah, produktiviti dan keuntungan korporat yang rendah. Ramai ahli ekonomi menurunkan jangkaan kenaikan kadar AS bagi tahun ini daripada dua kepada hanya sekali. Sementara itu, kadar pengangguran kekal stabil pada 5.0%. Laporan NFP dijangka menunjukkan tambahan 160 ribu pekerjaan manakala ramalan kadar pengangguran adalah 4.9%. Purata pendapatan pula dijangka datang pada 0.2% kali ini.
Jumaat, 10:00 Malam
ISM PMI Bukan Pembuatan AS:  Sektor perkhidmatan AS berkembang pada April, menurut indeks Institut Pengurusan Bekalan (PMI), meningkat kepada 55.7 mata daripada 54.5 mata pada bulan sebelumnya. Indeks aktiviti perniagaan merosot kepada 58.8 mata daripada 59.8 mata pada bulan sebelumnya dan indeks pekerjaan meningkat kepada 53.0 mata daripada 50.3 mata pada bulan sebelumnya. Tempahan baru meningkat kepada 59.9 mata daripada 56.7 mata. Sektor perkhidmatan AS dijangka berkembang kepada 55.4 mata pada kali ini.
** Semua masa dalam waktu Malaysia dan yang sewaktu dengannya GMT +8